title: 2013/4/Euratom: Deċiżjoni tal-Kunsill tal- 11 ta’ Diċembru 2012 li tapprova l-konklużjoni, mill-Kummissjoni Ewropea, tal-Ftehim dwar kooperazzjoni xjentifika u teknoloġika bejn il-Komunità Ewropea tal-Enerġija Atomika, minn naħa waħda, u l-Konfederazzjoni Svizzera, min-naħa l-oħra, li jassoċja l-Konfederazzjoni Svizzera mal-Programm Qafas tal-Komunità Ewropea tal-Enerġija Atomika għar-riċerka nukleari u attivitajiet ta’ taħriġ (2012-2013)

text:
               9.1.2013

               MT

               Il-Ġurnal Uffiċjali tal-Unjoni Ewropea

               L 4/1

         DEĊIŻJONI TAL-KUNSILL
   tal-11 ta’ Diċembru 2012
   li tapprova l-konklużjoni, mill-Kummissjoni Ewropea, tal-Ftehim dwar kooperazzjoni xjentifika u teknoloġika bejn il-Komunità Ewropea tal-Enerġija Atomika, minn naħa waħda, u l-Konfederazzjoni Svizzera, min-naħa l-oħra, li jassoċja l-Konfederazzjoni Svizzera mal-Programm Qafas tal-Komunità Ewropea tal-Enerġija Atomika għar-riċerka nukleari u attivitajiet ta’ taħriġ (2012-2013)
   (2013/4/Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari t-tieni paragrafu tal-Artikolu 101 tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Kummissjoni Ewropea, f’konformità mad-Direttivi mill-Kunsill, innegozjat Ftehim dwar kooperazzjoni xjentifika u teknoloġika bejn il-Komunità Ewropea tal-Enerġija Atomika, minn naħa waħda, u l-Konfederazzjoni Svizzera, min-naħa l-oħra, li jassoċja l-Konfederazzjoni Svizzera mal-Programm Qafas tal-Komunità Ewropea tal-Enerġija Atomika għar-riċerka nukleari u attivitajiet ta’ taħriġ (2012-2013) (“il-Ftehim”).

               (2)

               Il-konklużjoni, mill-Kummissjoni Ewropea, tal-Ftehim għandha tiġi approvata,

         ADOTTA DIN ID-DEĊIŻJONI:
   Artikolu Uniku
   Il-konklużjoni mill-Kummissjoni Ewropea tal-Ftehim dwar kooperazzjoni xjentifika u teknoloġika bejn il-Komunità Ewropea tal-Enerġija Atomika, minn naħa waħda, u l-Konfederazzjoni Svizzera, min-naħa l-oħra, li jassoċja l-Konfederazzjoni Svizzera mal-Programm Qafas tal-Komunità Ewropea tal-Enerġija Atomika għar-riċerka nukleari u attivitajiet ta’ taħriġ (2012-2013) hija b’dan approvata.
   Id-Dikjarazzjoni tal-Kummissjoni Ewropea f’isem il-Komunità Ewropea tal-Enerġija Atomika, magħmula mir-rappreżentant tal-Kummissjoni Ewropea hekk kif jiġi konkluż il-Ftehim, li tinsab fl-Anness ta’ din id-Deċiżjoni, hija b’dan approvata.
   It-test tal-Ftehim huwa mehmuż ma’ din id-Deċiżjoni.

      Magħmul fi Brussell, il-11 ta’ Diċembru 2012.

            Għall-Kunsill

            Il-President

         A. D. MAVROYIANNIS

      ANNESS

         Dikjarazzjoni tal-Kummissjoni Ewropea f’isem il-Komunità Ewropea tal-Enerġija Atomika
         Ir-rappreżentanti tal-Konfederazzjoni Svizzera talbu lill-Kummissjoni Ewropea biex tikkonferma li l-ammont totali ta’ kontribuzzjonijiet mistennija mill-Konfederazzjoni Svizzera għas-sena 2012 fir-rigward tal-attivitajiet kollha ta’ riċerka tal-Euratom mhux se jeċċedi CHF 55 miljun.
         Il-Kummissjoni Ewropea tikkonferma li abbażi tad-dejta statistika rilevanti u wara li kkunsidrat il-fatturi ta’ proporzjonalità li jirregolaw il-kalkolu tal-kontribuzzjonijiet mistennija mill-Konfederazzjoni Svizzera għas-sena 2012 fir-rigward tal-attivitajiet kollha ta’ riċerka tal-Euratom, inklużi dawk li saru qabel il-konklużjoni ta’ dan il-Ftehim, l-ammont totali pagabbli mill-Konfederazzjoni Svizzera għas-sena 2012 mhux se jeċċedi CHF 55 miljun.

      FTEHIM
      dwar kooperazzjoni xjentifika u teknoloġika bejn il-Komunità Ewropea tal-Enerġija Atomika min-naħa waħda, u l-Konfederazzjoni Svizzera, min-naħa l-oħra, li jsieħeb il-Konfederazzjoni Svizzera mal-Programm Qafas tal-Komunità Ewropea tal-Enerġija Atomika għar-riċerka nukleari u l-attivitajiet ta' taħriġ (2012-2013)
      IL-KOMUNITÀ EWROPEA TAL-ENERĠIJA ATOMIKA,
      (minn hawn 'il quddiem imsejħa “Euratom”),
      Irrappreżentata mill-Kummissjoni Ewropea (minn hawn 'il quddiem imsejħa l-Kummissjoni),
      min-naħa waħda,
      u
      L-KONFEDERAZZJONI SVIZZERA,
      (minn hawn 'il quddiem imsejħa “Svizzera”), irrappreżentata mill-Kunsill Federali Svizzeru,
      min-naħa l-oħra,
      minn hawn 'il quddiem imsejħa “il-Partijiet”,
      JIKKUNSIDRAW li r-relazzjoni mill-qrib bejn l-Isvizzera u l-Euratom hija ta' benefiċċju għall-Partijiet;
      JIKKUNSIDRAW l-importanza tar-riċerka xjentifika u teknoloġika għall-Partijiet u għall-interess reċiproku tagħhom li jikkooperaw f'din il-kwistjoni sabiex jagħmlu użu aħjar tar-riżorsi u biex jevitaw duplikazzjoni mhux neċessarja;
      BILLI l-Partijiet bħalissa qed jimplimentaw programmi ta' riċerka f’oqsma ta' interess komuni;
      BILLI l-Partijiet għandhom interess li jikkooperaw f'dawn il-programmi għall-benefiċju reċiproku tagħhom;
      JIKKUNSIDRAW l-interess tal-Partijiet biex iħeġġu l-aċċess reċiproku tal-entitajiet tagħhom għar-riċerka u l-iżvilupp teknoloġiku u l-attivitajiet ta' taħriġ;
      BILLI l-Komunità Ewropea tal-Enerġija Atomika u l-Isvizzera kkonkludew Ftehim ta' Kooperazzjoni fl-1978 fil-qasam tal-fużjoni termonukleari kkontrollata u l-fiżika tal-plasmi (minn hawn 'il quddiem imsejjaħ il-’Ftehim dwar il-Fużjoni’);
      BILLI fit-8 ta' Jannar 1986 l-Partijiet ikkonkludew Ftehim Qafas għall-kooperazzjoni xjentifika u teknika (minn hawn 'il quddiem imsejjaħ il-“Ftehim Qafas”), li daħal fis-seħħ fis-17 ta' Lulju 1987;
      JIKKUNSIDRAW li l-Artikolu 6 tal-Ftehim Qafas jiddikjara li l-kooperazzjoni maħsuba mill-Ftehim Qafas għandha titwettaq permezz ta' ftehimiet xierqa;
      BILLI fil-25 ta' Ġunju 2007 l-Unjoni Ewropea u l-Isvizzera ffirmaw Ftehim ta' Kooperazzjoni Xjentifika u Teknoloġika, li daħal fis-seħħ fit-28 ta' Frar 2008 u ġie applikat b'mod retroattiv mill-1 ta' Jannar 2007;
      JIKKUNSIDRAW li l-Artikolu 9(2) tal-Ftehim imsemmi hawn fuq jipprovdi għat-tiġdid jew għall-innegozjar mill-ġdid tal-Ftehim bil-ħsieb ta' parteċipazzjoni fi Programmi Qafas pluriennali ġodda għar-riċerka u l-iżvilupp teknoloġiku, skont kundizzjonijiet mifthiema b'mod reċiproku;
      BILLI l-Programm Qafas tal-Komunità Ewropea tal-Enerġija Atomika (Euratom) għar-riċerka nukleari u l-attivitajiet ta' taħriġ (2012-2013), li jikkontribwixxi wkoll għall-ħolqien taż-Żona Ewropea tar-Riċerka, ġie adottat bid-Deċiżjoni tal-Kunsill 2012/93/Euratom (1), ir-Regolament (Euratom) Nru 139/2012 (2) u d-Deċiżjonijiet tal-Kunsill 2012/94/Euratom (3) u 2012/95/Euratom (4) (minn hawn 'il quddiem imsejjaħ il-“Programm Qafas tal-Euratom 2012-2013”);
      BILLI, bla ħsara għad-dispożizzjonijiet tat-Trattat li jistabbilixxi l-Komunità Ewropea tal-Enerġija Atomika, dan il-Ftehim u kull attività konkluża skontu mhux se jaffettwaw is-setgħat mogħtija lill-Istati Membri li jwettqu attivitajiet bilaterali mal-Isvizzera fl-oqsma tax-xjenza, it-teknoloġija, ir-riċerka u l-iżvilupp, u li jikkonkludu, fejn xieraq, ftehimiet għal dak il-għan;
      BILLI l-Euratom ikkonkludiet il-Ftehim dwar l-istabbiliment tal-Organizzazzjoni Internazzjonali ITER dwar l-Enerġija mill-Fużjoni għall-Implimentazzjoni Konġunta tal-proġett ITER. Skont l-Artikolu 21 tagħha u l-Ftehim fil-forma ta' Skambju ta' Ittri bejn il-Komunità Ewropea tal-Enerġija Atomika u l-Konfederazzjoni Svizzera dwar l-applikazzjoni tal-Ftehim ITER, il-Ftehim dwar il-Privileġġi u l-Immunitajiet għall-ITER u l-Ftehim dwar Approċċ Usa' għat-territorju tal-Isvizzera u dwar is-sħubija tal-Isvizzera fl-Intrapriża Konġunta Ewropea għall-ITER u l-Iżvilupp tal-Enerġija mill-Fużjoni tat-22 ta' Novembru 2007, il-Ftehim japplika għall-parteċipazzjoni tal-Isvizzera fil-programm ta' fużjoni tal-Euratom bħala Stat terz imsieħeb bis-sħiħ;
      BILLI l-Euratom hija membru tal-Intrapriża Konġunta Ewropea għall-ITER u l-Iżvilupp tal-Enerġija mill-Fużjoni stabbilita bid-Deċiżjoni tal-Kunsill tas-27 ta' Marzu 2007. Skont l-Artikolu 2 ta' din id-Deċiżjoni u l-Ftehim fil-forma ta' Skambju ta' Ittri bejn il-Komunità Ewropea tal-Enerġija Atomika u l-Konfederazzjoni Svizzera dwar l-applikazzjoni tal-Ftehim ITER, il-Ftehim dwar il-Privileġġi u l-Immunitajiet għall-ITER u l-Ftehim dwar Approċċ Usa' għat-territorju tal-Isvizzera u dwar is-sħubija tal-Isvizzera fl-Intrapriża Konġunta Ewropea għall-ITER u l-Iżvilupp tal-Enerġija mill-Fużjoni tat-22 ta' Novembru 2007, l-Isvizzera saret membru tal-Intrapriża Konġunta bħala Stat terz billi sieħbet il-programm ta' riċerka tagħha mal-programm ta' fużjoni tal-Euratom;
      BILLI l-Euratom ikkonkludiet il-Ftehim bejn il-Komunità Ewropea tal-Enerġija Atomika u l-Gvern tal-Ġappun għall-Implimentazzjoni Konġunta tal-Attivitajiet tal-Approċċ Usa' fil-Qasam tar-Riċerka dwar l-Enerġija mill-Fużjoni Skont l-Artikolu 26 tagħha, il-Ftehim japplika għall-parteċipazzjoni tal-Isvizzera fil-programm ta' fużjoni bħala Stat terz imsieħeb bis-sħiħ.
      FTIEHMU KIF ĠEJ:
      Artikolu 1
      Suġġett
      1.   Il-parteċipazzjoni tal-Isvizzera fl-implimentazzjoni tal-Programm Qafas tal-Euratom 2012-2013 għandha tkun stabbilita f'dan il-Ftehim, mingħajr preġudizzju għat-termini tal-Ftehim dwar il-Fużjoni.
      L-entitajiet legali stabbiliti fl-Isvizzera jistgħu jipparteċipaw fil-programmi speċifiċi kollha tal-Programm Qafas tal-Euratom 2012-2013.
      2.   L-entitajiet legali Svizzeri jistgħu jipparteċipaw fl-attivitajiet taċ-Ċentru Konġunt tar-Riċerka tal-Unjoni Ewropea sakemm din il-parteċipazzjoni ma tkunx koperta mill-paragrafu 1.
      3.   L-entitajiet legali stabbiliti fl-Unjoni Ewropea, inkluż iċ-Ċentru Konġunt tar-Riċerka, jistgħu jipparteċipaw fi programmi u/jew proġetti ta' riċerka fl-Isvizzera f'setturi ekwivalenti għal dawk tal-programmi tal-Programm Qafas tal-Euratom 2012-2013.
      4.   Għall-fini ta' dan il-Ftehim “entità legali” tfisser kull persuna fiżika jew legali li tinħoloq skont il-liġi nazzjonali fil-post fejn tkun ġiet stabbilita jew skont il-liġi tal-Unjoni Ewropea, li għandha personalità legali u li tkun intitolata biex ikollha drittijiet u obbligi ta' kull għamla f’isimha. Din għandha tinkludi, fost l-oħrajn, universitajiet, organizzazzjonijiet ta' riċerka, kumpaniji industrjali, inklużi l-intrapriżi żgħar u ta' daqs medju, u individwi.
      Artikolu 2
      Forom u mezzi ta' kooperazzjoni
      Il-kooperazzjoni għandha tieħu l-forom li ġejjin:

                  1.

                  Il-parteċipazzjoni tal-entitajiet legali stabbiliti fl-Isvizzera fil-programmi speċifiċi kollha adottati skont il-Programm Qafas tal-Euratom 2012-2013, f'konformità mat-termini u l-kundizzjonijiet stabbiliti fir-regoli għall-parteċipazzjoni ta' intrapriżi, ċentri ta' riċerka u universitajiet fl-attivitajiet ta' riċerka u taħriġ tal-Komunità Ewropea tal-Enerġija Atomika.

                  2.

                  Il-kontribuzzjoni finanzjarja mill-Isvizzera għall-baġit tal-programmi adottati għall-implimentazzjoni tal-Programm Qafas tal-Euratom 2012-2013, kif definita fl-Anness B.

                  3.

                  Il-parteċipazzjoni ta' entitajiet legali stabbiliti fl-Unjoni Ewropea fi programmi u/jew proġetti ta' riċerka Svizzeri deċiżi mill-Kunsill Federali f'setturi ekwivalenti għal dawk tal-Programm Qafas tal-Euratom 2012-2013, f’konformità mat-termini u l-kundizzjonijiet stabbiliti fir-regolamenti rilevanti Svizzeri u bil-ftehim tas-sħab fil-proġett speċifiku u l-ġestjoni tal-programm Svizzeru korrispondenti. Sakemm ir-regolamenti rilevanti Svizzeri ma jipprevedux mod ieħor, l-entitajiet legali stabbiliti fl-Unjoni Ewropea u li jipparteċipaw fi programmi u/jew proġetti ta' riċerka Svizzeri għandhom ikopru l-ispejjeż tagħhom, inkluż is-sehem relattiv tagħhom fl-ispejjeż ġenerali ta' ġestjoni u ta' amministrazzjoni tal-proġett.

                  4.

                  Barra mill-għoti f'waqtu ta' informazzjoni u ta' dokumentazzjoni li jikkonċernaw l-implementazzjoni tal-Programm Qafas tal-Euratom 2012-2013 u tal-programmi u/jew tal-proġetti Svizzeri, il-kooperazzjoni bejn il-Partijiet tista' tinkludi l-forom u l-mezzi li ġejjin:

                              (a)

                              skambji regolari ta' opinjonijiet dwar linji gwida ta' politika għar-riċerka u prijoritajiet u pjanijiet fl-Isvizzera u fil-Euratom;

                              (b)

                              skambji ta' opinjonijiet dwar il-prospetti u l-iżvilupp tal-kooperazzjoni;

                              (c)

                              skambji f'waqthom ta' informazzjoni dwar l-implimentazzjoni tal-programmi u tal-proġetti ta' riċerka fl-Isvizzera u fil-Euratom u dwar ir-riżultati tax-xogħol imwettaq permezz ta' dan il-Ftehim;

                              (d)

                              laqgħat konġunti;

                              (e)

                              żjarat u skambji ta' riċerkaturi, inġiniera u persuni tekniċi;

                              (f)

                              kuntatti regolari u segwitu bejn il-mexxejja tal-programmi jew tal-proġetti fl-Isvizzera u fil-Euratom;

                              (g)

                              parteċipazzjoni minn esperti f'seminars, simpożji u sessjonijiet ta' ħidma.

            Artikolu 3
      Adattament
      Il-kooperazzjoni tista' tiġi adattata u żviluppata f'kull ħin bi ftehim reċiproku bejn il-Partijiet.
      Artikolu 4
      Drittijiet ta’ proprjetà intellettwali u obbligi
      1.   Suġġetti għall-Anness A u l-liġi applikabbli, l-entitajiet legali stabbiliti fl-Isvizzera li jipparteċipaw fil-Programm Qafas tal-Euratom 2012-2013, fir-rigward tas-sjieda, l-isfruttament u t-tixrid ta' informazzjoni u ta' proprjetà intellettwali li joħorġu minn din il-parteċipazzjoni, għandhom l-istess drittijiet u obbligi bħall-entitajiet legali stabbiliti fl-Unjoni Ewropea.
      2.   Suġġetti għall-Anness A u l-liġi applikabbli, l-entitajiet legali stabbiliti fl-Unjoni Ewropea li qed jieħdu sehem fi programmi u/jew proġetti ta' riċerka Svizzeri, kif stipulat fl-Artikolu 2(3), fir-rigward tas-sjieda, l-isfruttament u t-tixrid ta' informazzjoni u ta' proprjetà intellettwali li joħorġu minn din il-parteċipazzjoni, għandhom l-istess drittijiet u obbligi bħall-entitajiet legali stabbiliti fl-Isvizzera u li qed jipparteċipaw fil-programmi u/jew fil-proġetti inkwistjoni.
      Artikolu 5
      Dispożizzjonijiet finanzjarji
      Ir-regoli li jirregolaw il-kontribuzzjoni finanzjarja tal-Isvizzera huma stabbiliti fl-Anness B.
      Artikolu 6
      Kumitat għar-Riċerka Svizzera/Komunitajiet
      1.   Il-Kumitat għar-Riċerka Svizzera/Komunitajiet stabbilit bil-Ftehim Qafas għandu jeżamina, jevalwa u jiżgura l-implimentazzjoni xierqa ta' dan il-Ftehim. Kwalunkwe kwistjoni li toħroġ mill-implimentazzjoni jew mill-interpretazzjoni ta' dan il-Ftehim għandha titressaq quddiem dan il-Kumitat.
      2.   Il-Kumitat jista' jiddeċiedi li jemenda r-referenzi għall-atti tal-Unjoni Ewropea/Euratom fl-Anness C.
      Artikolu 7
      Parteċipazzjoni
      1.   Mingħajr preġudizzju għad-dispożizzjonijiet tal-Artikolu 4, l-entitajiet legali stabbiliti fl-Isvizzera li jipparteċipaw fil-Programm Qafas tal-Euratom 2012-2013 għandhom ikollhom l-istess drittijiet u obbligi kuntrattwali bħal dawk tal-entitajiet stabbiliti fl-Unjoni Ewropea.
      2.   Għall-entitajiet legali stabbiliti fl-Isvizzera, it-termini u l-kundizzjonijiet applikabbli għas-sottomissjoni u l-evalwazzjoni ta' proposti u dawk għall-għoti u l-konklużjoni ta' ftehimiet ta' għotja u/jew kuntratti skont il-Programm Qafas tal-Euratom 2012-2013 għandhom ikunu l-istess bħal dawk applikabbli għal ftehimiet ta' għotja u/jew kuntratti konklużi skont l-istess programmi ma' entitajiet legali stabbiliti fl-Unjoni Ewropea.
      3.   L-Isvizzera għandha tkun intitolata bħala Stat imsieħeb, li tipproponi evalwaturi skont il-Programm Qafas tal-Euratom 2012-2013, f'konformità mar-Regolament tal-Kunsill (Euratom) Nru 139/2012 li jistabbilixxi r-regoli għall-parteċipazzjoni ta' intrapriżi, ċentri ta' riċerka u universitajiet f'azzjonijiet indiretti skont il-Programm Kwadru tal-Komunità Ewropea tal-Enerġija Atomika u għad-disseminazzjoni tar-riżultati tar-riċerka (2012-2013).
      4.   Mingħajr preġudizzju għad-dispożizzjonijiet tal-Artikolu 1(3), l-Artikolu 2(3) u l-Artikolu 4(2) u tar-regolamenti u r-regoli eżistenti ta' proċedura, l-entitajiet legali stabbiliti fl-Unjoni Ewropea jistgħu jipparteċipaw skont termini u kundizzjonijiet ekwivalenti għas-sieħba Svizzeri fi programmi u/jew fi proġetti tal-programmi ta' riċerka Svizzeri msemmija fl-Artikolu 2(3). L-awtoritajiet Svizzeri jistgħu jipparteċipaw fi proġett permezz ta' entità legali waħda jew aktar stabbilita fl-Unjoni Ewropea suġġetta għall-parteċipazzjoni konġunta ta' mill-inqas entità waħda Svizzera.
      Artikolu 8
      Mobilità
      Kull Parti għandha timpenja ruħha, f'konformità mar-regolamenti u l-ftehimiet eżistenti fis-seħħ, li tiggarantixxi d-dħul u s-soġġorn - sakemm dan ikun indispensabbli għat-twettiq b'suċċess tal-attività kkonċernata – ta' għadd limitat tar-riċerkaturi parteċipanti tagħhom, fl-Isvizzera u fl-Unjoni Ewropea, fl-attivitajiet koperti b'dan il-Ftehim.
      Artikolu 9
      Reviżjoni u kollaborazzjoni futura
      1.   Jekk il-Euratom tirrevedi jew testendi l-programmi tar-riċerka tagħha, dan il-Ftehim jista' jiġi rivedut jew estiż skont kundizzjonijiet mifthiema b'mod reċiproku. Il-Partijiet għandhom jipproċedu għall-iskambju ta' informazzjoni u ta' opinjonijiet li jikkonċernaw kwalunkwe tali reviżjoni jew estensjoni, kif ukoll dwar xi kwistjonijiet li jaffettwaw direttament jew indirettament il-kooperazzjoni Svizzera fl-oqsma koperti bil-Programm Qafas tal-Euratom 2012-2013. L-Isvizzera għandha tiġi notifikata bil-kontenut eżatt tal-programmi riveduti jew estiżi fi żmien ġimagħtejn mill-adozzjoni tagħhom mill-Euratom. Fil-każ ta' tali reviżjoni jew estensjoni tal-programm ta' riċerka, l-Isvizzera tista' ttemm dan il-Ftehim billi tagħti notifika sitt xhur qabel. Il-Partijiet għandhom jagħtu notifika ta' kwalunkwe intenzjoni li jtemmu jew li jestendu dan il-Ftehim fi żmien tliet xhur wara l-adozzjoni tad-deċiżjoni tal-Euratom.
      2.   Jekk il-Euratom tadotta programm pluriennali ġdid għar-riċerka u t-taħriġ, il-Ftehim jista' jiġi mġedded jew rinegozjat skont kundizzjonijiet mifthiema b'mod reċiproku bejn il-Partijiet. Il-Partijiet għandhom jipproċedu għall-iskambju ta' informazzjoni u opinjonijiet dwar it-tħejjija ta' dawn il-programmi jew ta' attivitajiet ta' riċerka oħra attwali u futuri permezz tal-Kumitat għar-Riċerka Svizzera/Komunitajiet imsemmi fl-Artikolu 6.
      Artikolu 10
      Rabta ma' ftehimiet internazzjonali oħrajn
      1.   Id-dispożizzjonijiet ta' dan il-Ftehim għandhom japplikaw mingħajr preġudizzju għall-vantaġġi previsti minn ftehimiet internazzjonali oħrajn li jorbtu waħda mill-Partijiet u huma riżervati biss għal entitajiet legali stabbiliti fit-territorju ta' dik il-Parti.
      2.   Entità legali stabbilita fi Stat imsieħeb mal-Programm Qafas tal-Euratom 2012-2013 (Stat Imsieħeb) tgawdi mill-istess drittijiet u obbligi skont dan il-Ftehim bħall-entitajiet legali li huma stabbiliti fi Stat Membru kemm-il darba l-Istat Imsieħeb li fih l-entità hija stabbilita għamel ftehim biex jagħti l-istess drittijiet u obbligi lill-entitajiet legali mill-Isvizzera.
      Artikolu 11
      Applikazzjoni territorjali
      Dan il-Ftehim għandu japplika, min-naħa waħda, għat-territorji li fihom japplika t-Trattat li jistabbilixxi l-Komunità Ewropea tal-Enerġija Atomika u skont il-kundizzjonijiet stabbiliti f'dak it-Trattat u, min-naħa l-oħra, għat-territorju tal-Isvizzera.
      Artikolu 12
      Annessi
      L-Annessi A, B u C għandhom ikunu parti integrali minn dan il-Ftehim.
      Artikolu 13
      Dħul fis-seħħ u applikazzjoni
      1.   Dan il-Ftehim għandu jiġi ratifikat jew konkluż mill-Partijiet f'konformità mar-regoli rispettivi tagħhom. Għandu jidħol fis-seħħ fid-data tal-aħħar notifika tat-tlestija tal-proċeduri interni neċessarji għal dan il-għan.
      2.   Dan il-Ftehim għandu japplika mill-bidu tal-Programm Qafas tal-Euratom 2012-2013 sal-31 ta' Diċembru 2013. Minkejja l-paragrafu 5 ta' hawn taħt, matul il-perjodu ta' bejn l-1 ta' Jannar 2013 u t-30 ta' Ġunju 2013, kull Parti tista' ttemm dan il-Ftehim b'notifika bil-miktub. F'dan il-każ, il-Ftehim għandu jieqaf japplika fil-31 ta' Diċembru 2012.
      3.   Jekk dan il-Ftehim jieqaf japplika fil-31 ta' Diċembru 2012 skont il-paragrafu 2, il-Euratom għandha twettaq l-impenji tagħha lejn il-benefiċjarji Svizzeri li applikaw għalih sakemm waħda mill-Partijiet tirċievi n-notifika skont il-paragrafu 2 mill-Parti l-oħra. F'każ li l-Isvizzera ttemm dan il-Ftehim skont il-paragrafu 2, l-Isvizzera għandha tħallas kumpens lill-Euratom li jikkorrispondi għall-ammont tal-impenji tal-Euratom għas-sena 2013 lill-benefiċjarji Svizzeri sakemm il-Euratom tirċievi n-notifika Svizzera. Dan il-kumpens għandu jitħallas sa mhux aktar tard minn 45 ġurnata wara li tiġi riċevuta t-talba maħruġa mill-Kummissjoni. Il-paragrafu II.2 tal-Anness B għandu japplika skont dan. Il-Partijiet għandhom isolvu b'kunsens komuni kwalunkwe konsegwenza oħra.
      4.   Dan il-Ftehim jista' jiġi emendat biss bil-miktub b'kunsens komuni bejn il-Partijiet. Il-proċedura għad-dħul fis-seħħ tal-emendi għandha tkun l-istess bħall-proċedura applikabbli għad-dħul fis-seħħ ta' dan il-Ftehim.
      5.   Kull Parti tista' ttemm dan il-Ftehim f’kull ħin, suġġetta għal notifika bil-miktub sitt xhur qabel.
      6.   Il-proġetti u l-attivitajiet li jkunu fis-seħħ fil-waqt tat-terminazzjoni u/jew l-iskadenza ta' dan il-Ftehim għandhom jibqgħu fis-seħħ sakemm ikunu lesti skont il-kundizzjonijiet stabbiliti f'dan il-Ftehim. Il-Partijiet għandhom isolvu b'kunsens komuni kwalunkwe konsegwenza oħra dwar it-terminazzjoni.

         Dan il-Ftehim għandu jitfassal f'żewġ kopji fil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola u Svediża, u kull wieħed minn dawk it-testi jkun ugwalment awtentiku.

         (1)  ĠU L 47, 18.2.2012, p. 25.

         (2)  ĠU L 47, 18.2.2012, p. 1.

         (3)  ĠU L 47, 18.2.2012, p. 33.

         (4)  ĠU L 47, 18.2.2012, p. 40.

         ANNESS A

            PRINĊIPJI DWAR L-ALLOKAZZJONI TAD-DRITTIJIET TAL-PROPRJETÀ INTELLETTWALI

         I.   Kamp ta’ applikazzjoni

         Għall-finijiet ta' dan il-Ftehim, “proprjetà intellettwali” għandu jkollha t-tifsira kif definita fl-Artikolu 2 tal-Konvenzjoni li tistabbilixxi l-Organizzazzjoni Dinjija tal-Proprjetà Intellettwali, iffirmata fi Stokkolma fl-14 ta' Lulju 1967.
         Għall-finijiet ta' dan il-Ftehim, “għarfien” tfisser ir-riżultati, inkluż l-informazzjoni, sew jekk jistgħu jiġu protetti jew le, kif ukoll id-drittijiet tal-awtur jew id-drittijiet marbuta ma' din l-informazzjoni, wara li jkunu saru applikazzjonijiet għal, jew għall-ħruġ ta', privattivi, diżinji, varjetajiet ta' pjanti, ċertifikati ta' protezzjoni supplementari jew forom simili ta' protezzjoni.
         II.   Drittijiet ta' proprjetà intellettwali tal-entitajiet legali tal-Partijiet

                     1.

                     Kull Parti għandha tiżgura li d-drittijiet tal-proprjetà intellettwali tal-entitajiet legali tal-Parti l-oħra li qed tipparteċipa fl-attivitajiet imwettqa skont dan il-Ftehim u d-drittijiet u l-obbligi li jirriżultaw minn din il-parteċipazzjoni huma ttrattati b'mod li jkun kompatibbli mal-konvenzjonijiet internazzjonali rilevanti applikabbli għall-Partijiet, b'mod partikolari l-Ftehim TRIPS (Ftehim dwar l-Aspetti tad-Drittijiet tal-Proprjetà Intellettwali Relatati mal-Kummerċ amministrat mill-Organizzazzjoni Dinjija tal-Kummerċ), il-Konvenzjoni ta' Berna (l-Att ta' Pariġi 1971) u l-Konvenzjoni ta' Pariġi (l-Att ta' Stokkolma 1967).

                     2.

                     L-entitajiet legali stabbiliti fl-Isvizzera li qed jipparteċipaw f'azzjonijiet indiretti skont il-Programm Qafas tal-Euratom 2012-2013 għandu jkollhom drittijiet ta' proprjetà intellettwali u obbligi skont il-kundizzjonijiet stabbiliti, fir-Regolament tal-Kunsill (Euratom) Nru 139/2012 tad-19 ta' Diċembru 2011 (1) u fil-ftehim ta' għotja u/jew f'kuntratt konkluż mal-Euratom, f'konformità mal-punt 1.

                     3.

                     Entitajiet legali stabbiliti fi Stat Membru tal-Unjoni Ewropea li qed jipparteċipa fi programmi u/jew proġetti ta' riċerka Svizzeri għandu jkollhom l-istess drittijiet ta' proprjetà intellettwali u obbligi bħal dawk tal-entitajiet legali stabbiliti fl-Isvizzera li qed jipparteċipaw f'dawn il-programmi jew proġetti ta' riċerka, f'konformità mal-punt 1.

               III.   Drittijiet ta' proprjetà intellettwali tal-Partijiet

                     1.

                     Sakemm il-Partijiet ma jiftehmux bejniethom mod ieħor, ir-regoli li ġejjin għandhom japplikaw għall-għarfien li jinħoloq mill-Partijiet matul l-attivitajiet imwettqa f’konformità mal-Artikolu 2(4) ta' dan il-Ftehim:

                                 (a)

                                 il-Parti li toħloq l-għarfien għandu jkollha s-sjieda tiegħu. Meta s-sehem rispettiv tagħhom fix-xogħol ma jistax jiġi ddeterminat, il-Partijiet għandhom ikunu flimkien is-sidien tal-għarfien;

                                 (b)

                                 il-Parti li jkollha s-sjieda għandha tagħti lill-Parti l-oħra d-drittijiet ta' aċċess għall-għarfien fid-dawl tal-attivitajiet imsemmija fl-Artikolu 2(4) ta' dan il-Ftehim. Ma għandu jintalab l-ebda ħlas għall-għoti tad-drittijiet ta' aċċess għall-għarfien.

                     2.

                     Sakemm il-Partijiet ma jiftehmux bejniethom mod ieħor, ir-regoli li ġejjin għandhom japplikaw għax-xogħlijiet letterarji ta' karattru xjentifiku tal-Partijiet:

                                 (a)

                                 meta Parti tippubblika dejta, informazzjoni u riżultati tekniċi jew xjentifiċi li joħorġu mill-attivitajiet imwettqa skont dan il-Ftehim f'rivisti, artikli, rapporti u kotba, inklużi xogħlijiet awdjoviżivi u softwer, għandha tingħata liċenzja dinjija, mhux esklużiva, irrevokabbli u mingħajr ħlas lill-Parti l-oħra għat-traduzzjoni, l-adattament, it-trażmissjoni u t-tixrid pubbliku tax-xogħlijiet imsemmija;

                                 (b)

                                 il-kopji kollha tad-dejta u l-informazzjoni bid-drittijiet tal-awtur li se jitqassmu lill-pubbliku u mħejjija skont din is-sezzjoni għandhom jindikaw l-ismijiet tal-awtur jew tal-awturi, sakemm awtur ma jirrifjutax espressament li jiġi msemmi. Il-kopji għandu wkoll ikollhom rikonoxximent viżibbli b'mod ċar tal-appoġġ kooperattiv tal-Partijiet.

                     3.

                     Sakemm il-Partijiet ma jiftehmux bejniethom mod ieħor, ir-regoli li ġejjin għandhom japplikaw għall-informazzjoni mhux żvelata tal-Partijiet:

                                 (a)

                                 fil-waqt tal-preżentazzjoni lill-Parti l-oħra tal-informazzjoni li għandha x'taqsam mal-attivitajiet imwettqa skont dan il-Ftehim, kull Parti għandha tidentifika l-informazzjoni li hija tixtieq li tibqa' mhux żvelata;

                                 (b)

                                 għall-finijiet speċifiċi ta' applikazzjoni ta' dan il-Ftehim, il-Parti li tirċievi tista', fuq responsabbiltà tagħha, tikkomunika l-informazzjoni mhux żvelata lil korpi jew lil persuni skont l-awtorità tagħha;

                                 (c)

                                 bil-kunsens bil-miktub bil-quddiem tal-Parti li tipprovdi l-informazzjoni mhux żvelata, il-Parti li tirċievi tista' xxerred tali informazzjoni f'medda aktar wiesa' milli kif inhu permess mis-subparagrafu (b). Il-Partijiet għandhom jikkooperaw fl-iżvilupp ta' proċeduri għat-talba jew għall-kisba ta' kunsens bil-miktub bil-quddiem għat-tixrid aktar wiesa', u kull Parti għandha tagħti tali approvazzjoni sal-limitu permess skont il-politiki, ir-regolamenti u l-liġijiet domestiċi;

                                 (d)

                                 l-informazzjoni mhux żvelata mhux dokumentarja jew informazzjoni kunfidenzjali oħra pprovduta f'seminars, jew f'laqgħat oħra tar-rappreżentanti tal-Partijiet organizzati skont dan il-Ftehim, jew l-informazzjoni li tirriżulta mis-sekondar tal-persunal, l-użu ta' faċilitajiet jew ta' azzjonijiet indiretti jridu jibqgħu kunfidenzjali, meta min jirċievi tali informazzjoni mhux żvelata jew informazzjoni kunfidenzjali jew privileġġata oħra ikun sar konxju bil-karattru kunfidenzjali tal-informazzjoni qabel ma din kienet ġiet ikkomunikata, f'konformità mas-subparagrafu (a);

                                 (e)

                                 kull Parti għandha tiżgura li l-informazzjoni mhux żvelata li hija takkwista f'konformità mas-subparagrafi (a) u (d) għandha tkun ikkontrollata kif stipulat f'dan il-Ftehim. Jekk waħda mill-Partijiet issir taf li mhux se tkun tista’, jew li tista' tkun mistennija li ma tkunx kapaċi tissodisfa d-dispożizzjonijiet kontra t-tixrid tas-subparagrafi (a) u (d), għandha minnufih tinforma lill-Parti l-oħra. Wara dan il-Partijiet għandhom jikkonsultaw lil xulxin biex ifasslu kif għandhom jaġixxu.

            (1)  ĠU L 47, 18.2.2012, p. 1.

         ANNESS B

            REGOLI FINANZJARJI LI JIRREGOLAW IL-KONTRIBUZZJONI TAL-ISVIZZERA

         I.   Deċizjoni dwar il-parteċipazzjoni finanzjarja

                     1.

                     Il-fattur ta' proporzjonalità li jirregola l-kontribuzzjoni tal-Isvizzera għall-Programm Qafas tal-Euratom 2012-2013, apparti l-Programm ta' Fużjoni tal-Euratom, għandu jinkiseb billi jiġi stabbilit il-proporzjon bejn il-prodott domestiku gross tal-Isvizzera, skont il-prezzijiet tas-suq, u s-somma tal-prodotti domestiċi gross, skont il-prezzijiet tas-suq, tal-Istati Membri tal-Unjoni Ewropea. Il-fattur ta' proporzjonalità li jirregola l-kontribuzzjoni tal-Isvizzera għall-Programm ta' Fużjoni għandu jibqa' jiġi kkalkulat abbażi tal-Ftehim dwar il-Fużjoni. Dawn il-proporzjonijiet għandhom jiġu kkalkulati abbażi tal-aktar dejta statistika riċenti mill-Eurostat, li tkun disponibbli fil-waqt tal-pubblikazzjoni tal-abbozz tal-baġit tal-Unjoni Ewropea għall-istess sena.

                     2.

                     Il-Kummissjoni għandha tikkomunika mill-aktar fis possibbli l-materjal ta' sfond rilevanti lill-Isvizzera:

                                 (a)

                                 l-ammonti tal-approprjazzjonijiet ta’ impenn fid-dikjarazzjoni tan-nefqa tal-abbozz tal-baġit tal-Unjoni Ewropea li jikkorrispondu għall-Programm Qafas tal-Euratom 2012-2013 fis-sena 2013;

                                 (b)

                                 l-ammont stmat tal-kontribuzzjonijiet miksuba mill-abbozz tal-baġit, li jikkorrispondi għall-parteċipazzjoni possibbli tal-Isvizzera fil-Programm Qafas tal-Euratom 2012-2013 fis-sena 2013.

                     3.

                     Malli l-baġit ġenerali għall-2013 ikun adottat definittivament, il-Kummissjoni għandha tikkomunika lill-Isvizzera l-ammonti msemmija hawn fuq fid-dikjarazzjoni tan-nefqa.

                     4.

                     Il-kontribuzzjoni finanzjarja tal-Isvizzera miksuba mill-parteċipazzjoni fil-Programm Qafas tal-Euratom 2012-2013 għandha tiġi stabbilita flimkien mal-ammont disponibbli ta' kull sena fil-baġit ġenerali tal-Unjoni Ewropea għall-approprazzjonijiet ta' impenn sabiex jiġu sodisfati l-obbligi finanzjarji tal-Kummissjoni li jkunu ġejjin mix-xogħol li jrid jitwettaq fil-forom neċessarji għall-implimentazzjoni, il-ġestjoni u l-operat tal-programmi u tal-attivitajiet koperti b'dan il-Ftehim.

               II.   Proċeduri ta' ħlas

                     1.

                     Il-Kummissjoni għandha toħroġ, sa mhux aktar tard mill-31 ta' Diċembru 2012 sejħa għall-fondi lill-Isvizzera li tikkorrispondi għall-kontribuzzjoni tagħha skont dan il-Ftehim għall-2012. Din is-sejħa għall-fondi għandha tipprovdi għall-ħlas tal-kontribuzzjoni tal-Isvizzera sa mhux aktar tard minn 30 ġurnata wara li tiġi riċevuta s-sejħa korrispondenti għall-fondi. Għall-finijiet tal-kalkolu tal-ammont fi frank Svizzeru għas-sena 2012, ir-rata tal-kambju bejn il-frank Svizzeru u l-euro li trid tintuża mill-Kummissjoni għandha tkun ir-rata tas-suq ikkwotata mill-Bank Ċentrali fil-jum ta' qabel tal-aħħar tax-xahar ta' qabel jew, skont id-disponibbiltà, ipprovduta mid-delegazzjonijiet jew minn sorsi oħra xierqa viċin ta' dik id-data.
                     Sakemm dan il-Ftehim ma jiqafx japplika fil-31 ta' Diċembru 2012 f'konformità mal-Artikolu 13(2), il-Kummissjoni għandha toħroġ wara l-1 ta' Lulju u sa mhux aktar tard minn Novembru 2013, sejħa għall-fondi lill-Isvizzera li tikkorrispondi għall-kontribuzzjoni skont dan il-Ftehim għall-2013 u stabbilita abbażi tal-Punt I.1 ta' dan l-Anness. Din is-sejħa għall-fondi għandha tipprovdi għall-ħlas tal-imsemmija kontribuzzjoni sa mhux aktar tard minn 30 ġurnata wara li tiġi riċevuta s-sejħa.

                     2.

                     Il-kontribuzzjonijiet tal-Isvizzera għas-sena 2012 għandhom jitħallsu fi franki Svizzeri u għas-sena 2013 għandhom jiġu espressi u mħallsa f'euro fil-kont bankarju indikat mill-Kummissjoni fis-sejħiet għall-ħlasijiet.

                     3.

                     L-Isvizzera għandha tħallas il-kontribuzzjoni tagħha taħt dan il-Ftehim skont l-iskeda fil-paragrafu 1. Kull dewmien fil-ħlas iwassal għall-ħlas ta' imgħax bir-rata daqs ir-rata offerta interbankarja ta' xahar (EURIBOR) kif tidher fil-paġna EURIBOR01 ta' Reuters (Telerate paġna 248). Din ir-rata għandha tiżdied b'1.5 punti perċentwali għal kull xahar ta' dewmien. Ir-rata biż-żieda għandha tiġi applikata għall-perjodu kollu tad-dewmien. Madankollu, l-imgħax għandu jkun dovut biss jekk il-kontribuzzjoni titħallas wara d-dati fl-iskeda tal-ħlas imsemmija fil-paragrafu 1.

                     4.

                     L-ispejjeż tal-ivvjaġġar magħmula mir-rappreżentanti u l-esperti Svizzeri biex jieħdu sehem fix-xogħol tal-kumitati ta' riċerka u ta' dawk involuti fl-implimentazzjoni tal-Programm Qafas tal-Euratom 2012-2013 għandhom jiġu kumpensati mill-Kummissjoni fuq l-istess bażi ta', u f'konformità mal-proċeduri attwalment fis-seħħ għar-rappreżentanti u l-esperti tal-Istati Membri tal-Unjoni Ewropea.

               III.   Kundizzjonijiet għall-implimentazzjoni

                     1.

                     Il-kontribuzzjoni finanzjarja tal-Isvizzera għall-Programm Qafas tal-Euratom 2012-2013 f'konformità ma' dan l-Anness għandha normalment tibqa' mhux mibdula għas-sena finanzjarja inkwistjoni.

                     2.

                     Il-Kummissjoni, fiż-żmien tal-għeluq tal-kontijiet marbuta ma' kull sena finanzjarja (n), fil-qafas tat-twaqqif tal-kont tad-dħul u l-infiq, għandha tissokta bir-regolarizzazzjoni tal-kontijiet fir-rigward tal-parteċipazzjoni tal-Isvizzera, filwaqt li tqis il-bidliet li saru, kemm minħabba trasferimenti, kanċellazzjonijiet, trasferimenti jew permezz ta' baġits supplementari jew ta' emenda matul is-sena finanzjarja. Din ir-regolarizzazzjoni għandha ssir fiż-żmien tal-ewwel ħlas għas-sena (n+1). Madankollu, l-aħħar regolarizzazzjoni għandha ssir sa mhux aktar tard minn Lulju tar-raba' sena wara t-tmiem tal-Programm Qafas tal-Euratom 2012-2013. Il-ħlas mill-Isvizzera għandu jiġi kkreditat lill-programmi tal-Euratom bħala dħul għall-baġit allokat għal-linja tal-baġit xierqa fid-dikjarazzjoni tad-dħul tal-baġit ġenerali tal-Unjoni Ewropea.

               IV.   Informazzjoni

                     1.

                     Fi żmien il-ħlas għas-sena 2013, id-dikjarazzjoni tal-approprjazzjonijiet għall-Programm Qafas tal-Euratom 2012-2013, relatata mas-sena 2012, għandha titħejja u tintbagħat lill-Isvizzera bħala informazzjoni, skont il-format tal-kont tad-dħul u l-infiq tal-Kummissjoni.
                     Sa mhux aktar tard mit-30 ta' April 2014, id-dikjarazzjoni tal-approprjazzjonijiet għall-Programm Qafas tal-Euratom 2012-2013, relatata mas-sena 2013, għandha titħejja u tintbagħat lill-Isvizzera bħala informazzjoni, skont il-format tal-kont tad-dħul u l-infiq tal-Kummissjoni.

                     2.

                     Il-Kummissjoni għandha tikkomunika lill-Isvizzera statistiċi u kull dejta finanzjarja ġenerali oħra marbuta mal-implimentazzjoni tal-Programm Qafas tal-Euratom li hija għad-dispożizzjoni tal-Istati Membri.

         ANNESS C

            KONTROLL FINANZJARJU TAL-PARTEĊIPANTI SVIZZERI FIL-PROGRAMM QAFAS TAL-EURATOM 2012-2013

         I.   Komunikazzjoni Diretta

         Il-Kummissjoni għandha tikkomunika direttament mal-parteċipanti tal-Programm Qafas tal-Euratom 2012-2013 stabbilit fl-Isvizzera u mas-sottokuntratturi tagħhom. Huma għandhom jissottomettu direttament lill-Kummissjoni kull informazzjoni u dokumentazzjoni rilevanti li huma meħtieġa jissottomettu abbażi tal-istrumenti li jirreferi għalihom dan il-Ftehim u tal-ftehimiet ta' għotja u/jew kuntratti konklużi sabiex jiġu implimentati.
         II.   Awditjar

                     1.

                     F'konformità mar-Regolament tal-Kunsill (KE, Euratom) Nru 1605/2002 (1), kif emendat l-aħħar bir-Regolament (UE, Euratom) Nru 1081/2010 (2) u r-Regolament tal-Kummissjoni (KE, Euratom) Nru 2342/2002 (3), kif emendat l-aħħar bir-Regolament (KE Euratom) Nru 478/2007 (4) u bir-regoli l-oħra msemmija f'dan il-Ftehim, il-ftehim ta' għotja u/jew kuntratti konklużi mal-parteċipanti fil-programm stabbilit fl-Isvizzera jistgħu jwasslu għal awditjar xjentifiku, finanzjarju, teknoloġiku jew awditjar ieħor li jistgħu jsiru f’kull ħin fil-bini tal-parteċipanti u tas-sottokuntratturi tagħhom minn aġenti tal-Kummissjoni jew minn persuni oħra b'mandat mill-Kummissjoni.

                     2.

                     Aġenti tal-Kummissjoni u persuni oħra b'mandat tal-Kummissjoni għandu jkollhom aċċess xieraq għal siti, xogħlijiet u dokumenti u għal kull informazzjoni meħtieġa bil-għan li jsir dan l-awditjar, inkluż ukoll f'forma elettronika. Dan id-dritt ta' aċċess għandu jkun iddikjarat b'mod espliċitu fil-ftehimiet ta' għotja u/jew kuntratti konklużi biex jimplimentaw l-istrumenti msemmija f'dan il-Ftehim.

                     3.

                     Il-Qorti Ewropea tal-Awdituri għandu jkollha l-istess drittijiet bħall-Kummissjoni.

                     4.

                     L-awditjar jista' jsir wara li jiskadi l-Programm Qafas tal-Euratom 2012-2013 jew dan il-Ftehim, skont it-termini stipulati fil-ftehimiet ta' għotja u/jew kuntratti inkwistjoni.

                     5.

                     L-Uffiċċju tal-Awditjar Federali Svizzeru għandu jkun infurmat bil-quddiem bl-awditjar li jsir fit-territorju Svizzeru. Tali notifika ma għandhiex tkun prekondizzjoni legali għat-twettiq ta' tali awditjar.

               III.   Verifiki fuq il-post

                     1.

                     Fi ħdan il-qafas ta' dan il-Ftehim, il-Kummissjoni (OLAF) għandha tkun awtorizzata li twettaq verifiki u spezzjonijiet fuq il-post fit-territorju Svizzeru, f’konformità mat-termini u l-kundizzjonijiet stipulati fir-Regolament tal-Kunsill (Euratom, KE) Nru 2185/96 (5) u r-Regolament (KE) Nru 1073/1999 (6) tal-Parlament Ewropew u tal-Kunsill.

                     2.

                     Il-verifiki u l-ispezzjonijiet fuq il-post għandhom jitħejjew u jitmexxew mill-Kummissjoni b'kollaborazzjoni mill-qrib mal-Uffiċċju tal-Awditjar Federali Svizzeru jew mal-awtoritajiet oħra kompetenti Svizzeri nnominati mill-Uffiċċju tal-Awditjar Federali Svizzeru, li għandhom jiġu nnotifikati fi żmien xieraq dwar l-iskop, il-fini u l-bażi legali tal-verifiki u l-ispezzjonijiet, sabiex ikunu jistgħu jipprovdu l-għajnuna kollha meħtieġa. Għal dan il-għan, l-uffiċjali tal-awtoritajiet Svizzeri kompetenti jistgħu jipparteċipaw fil-verifiki u l-ispezzjonijiet fuq il-post.

                     3.

                     Jekk l-awtoritajiet Svizzeri kkonċernati jixtiequ, il-verifiki u l-ispezzjonijiet fuq il-post jistgħu jsiru b'mod konġunt mill-Kummissjoni u minnhom.

                     4.

                     Jekk il-parteċipanti fil-Programm Qafas tal-Euratom 2012-2013 jopponu għal verfika jew spezzjoni fuq il-post, l-awtoritajiet Svizzeri, b'konformità mar-regoli nazzjonali, għandhom jagħtu l-assistenza meħtieġa lill-ispetturi tal-Kummissjoni biex jaqdu dmirijiethom billi jwettqu verifika jew spezzjoni fuq il-post.

                     5.

                     Il-Kummissjoni għandha tirrapporta, mill-aktar fis possibbli, lill-Uffiċċju tal-Awditjar Federali Svizzeru, dwar kull fatt jew suspett relatat ma' irregolarità li tkun saret taf bih waqt it-twettiq tal-verifika jew l-ispezzjoni fuq il-post. F'kull każ il-Kummissjoni għandha tinforma lill-awtorità msemmija hawn fuq bir-riżultat ta' dawn il-verifiki u spezzjonijiet.

               IV.   Informazzjoni u konsultazzjoni

                     1.

                     Għall-finijiet ta' implimentazzjoni korretta ta' dan l-Anness, l-awtoritajiet kompetenti Svizzeri u Komunitarji għandhom jipproċedu bl-iskambju tal-informazzjoni b'mod regolari u, fuq talba ta' waħda mill-Partijiet, għandhom iwettqu konsultazzjonijiet.

                     2.

                     L-awtoritajiet kompetenti Svizzeri għandhom jinfurmaw lill-Kummissjoni mingħajr dewmien dwar kull fatt jew suspett li jsiru jafu bih marbut ma' xi irregolarità b'rabta mal-konklużjoni u l-implimentazzjoni tal-ftehimiet ta' għotja u/jew kuntratti konklużi fl-applikazzjoni tal-istrumenti msemmija f'dan il-Ftehim.

               V.   Kunfidenzjalità

         L-informazzjoni kkomunikata jew miksuba f’kull forma skont dan l-Anness għandha tkun koperta bis-segretezza professjonali u mħarsa bl-istess mod bħalma tkun imħarsa informazzjoni simili mill-liġi Svizzera u mid-dispożizzjonijiet korrispondenti applikabbli għall-istituzzjonijiet tal-Komunità. Din l-informazzjoni ma għandhiex tiġi kkomunikata lill-persuni ħlief dawk fl-istituzzjonijiet tal-Komunità jew fl-Istati Membri jew fl-Isvizzera li r-rwol tagħhom jitlob li jkunu jafuha u lanqas ma għandha tintuża għal finijiet ħlief dawk biex jiżguraw il-protezzjoni effettiva tal-interessi finanzjarji tal-Partijiet.
         VI.   Miżuri u sanzjonijiet amministrattivi

         Mingħajr preġudizzju għall-applikazzjoni tal-liġi kriminali Svizzera, jistgħu jiġu imposti miżuri u sanzjonijiet amministrattivi mill-Kummissjoni f'konformità mar-Regolamenti (KE, Euratom) Nru 1605/2002, emendat l-aħħar bir-Regolament (UE, Euratom) Nru 1081/2010 (7) u (KE, Euratom) Nru 2342/2002 kif emendat l-aħħar bir-Regolament (KE, Euratom) Nru 478/2007 (8) u bir-Regolament tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni tal-interessi finanzjarji tal-Komunità Ewropea (9).
         VII.   Irkupru u infurzar

         Id-deċiżjonijiet meħuda mill-Kummissjoni skont il-Programm Qafas tal-Euratom 2012-2013 fl-ambitu ta' dan il-Ftehim li jimponu obbligu ta' ħlas fuq persuni apparti mill-Istati, għandhom ikunu infurzati fl-Isvizzera. L-ordni ta' infurzar għandha tinħareġ, mingħajr aktar kontrolli apparti mill-verifika tal-awtentiċità tal-att, mill-awtoritajiet maħtura mill-gvern Svizzeru, li għandhom jinfurmaw b'dan lill-Kummissjoni. L-infurzar għandu jseħħ f'konformità mar-regoli ta' proċedura Svizzeri. Il-legalità tad-deċiżjoni ta' infurzar għandha tkun suġġetta għall-kontroll mill-Qorti tal-Ġustizzja tal-Unjoni Ewropea. Is-sentenzi mogħtija mill-Qorti tal-Ġustizzja tal-Unjoni Ewropea skont klawżola ta' arbitraġġ f'kuntratt skont il-Programm Qafas tal-Euratom 2012-2013 għandhom ikunu infurzati fuq l-istess termini.

            (1)  ĠU L 248, 16.9.2002, p. 1.

            (2)  ĠU L 311, 26.11.2010, p. 9.

            (3)  ĠU L 357, 31.12.2002, p. 1.

            (4)  ĠU L 111, 28.4.2007, p. 13.

            (5)  ĠU L 292, 15.11.1996, p. 2.

            (6)  ĠU L 136, 31.5.1999, p. 1.

            (7)  ĠU L 311, 26.11.2010, p. 9.

            (8)  ĠU L 111, 28.4.2007, p. 13.

            (9)  ĠU L 312, 23.12.1995, p. 1.


Avviż Legali Importanti

|

32005D0228

Deċiżjoni tal-Kunsill tal- 21 ta' Frar 2005 dwar l-iffirmar u l-applikazzjoni provviżjorja ta' ftehim f'forma ta' Skambju ta' Ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ewropea u r-Repubblika tal-Belarus dwar il-kummerċ tal-prodotti tat-tessuti

Official Journal L 072 , 18/03/2005 P. 0018 - 0018 Official Journal L 159 , 13/06/2006 P. 0237 - 0237

		Deċiżjoni tal-Kunsilltal- 21 ta' Frar 2005dwar l-iffirmar u l-applikazzjoni provviżjorja ta' ftehim f'forma ta' Skambju ta' Ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ewropea u r-Repubblika tal-Belarus dwar il-kummerċ tal-prodotti tat-tessuti(2005/228/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 flimkien ma' l-Artikolu 300, paragrafu 2, l-ewwel sentenza tiegħu,Wara li kkunsidra il-proposta mill-Kummissjoni,Billi:(1) Il-Kummissjoni innegozjat f'isem il-Komunità ftehim li jestendi għal sena l-Ftehim u l-protokolli eżistenti dwar il-kummerċ fil-prodotti tat-tessuti mar-Repubblika tal-Belarus, bil-limiti kwantitattivi aġġustati biex jieħdu in konsiderazzjoni r-rati annwali ta' żvilupp u d-domanda tal-Belarus għal xi kategoriji; dan il-Ftehim għandu jiġi applikat fuq bażi provviżorja mill- 1 ta' Jannar 2005, sakemm jiġu kompletati l-proċeduri meħtieġa għall-konklużjoni tiegħu, suġġett għall-applikazzjoni provviżorja reċiproka mir-Repubblika tal-Belarus.(2) Il-Ftehim għandu jiġi ffirmat,IDDEĊIEDA KIF ĠEJ:Artikolu 1Il-President tal-Kunsill huwa b'dan awtorizzat li jinnomina l-persuna jew il-persuni li jkollhom is-setgħa li jiffirmaw, f'isem il-Komunità, il-Ftehim f'forma ta' Skambju ta' Ittri bejn il-Komunità Ewropea u r-Repubblika tal-Belarus li jemenda l-Ftehim bejn il-Komunità Ewropea u r-Repubblika tal-Belarus dwar il-kummerċ tal-prodotti tat-tessuti, suġġett għall-konklużjoni tiegħu.Artikolu 2Suġġett għar-reċiproċità [1], il-Ftehim għandu japplika fuq bażi provviżorja, sakemm jiġu kompletati l-proċeduri meħtieġa għall-konklużjoni formali tiegħu, mill- 1 ta' Jannar 2005.It-test ta' dan il-Ftehim huwa mehmuż ma' din id-Deċiżjoni.Artikolu 31. Fil-każ li l-Belarus ma tissodisfax l-obbligazzjonijiet tagħha skond il-paragrafu 2.5 tal-Ftehim ta' l-1999 [2], il-kwota għall-2005 għandha titnaqqas għall-livelli applikabbli fl-2004.2. Id-deċiżjoni li jiġi implimentat il-paragrafu 1 għandha tittieħed skond il-proċeduri msemmija fl-Artikolu 17 tar-Regolament tal-Kunsill (KEE) Nru. 3030/93 tat- 12 ta' Ottubru 1993 dwar ir-regoli komuni għall-importazzjoni ta' ċerti prodotti tat-tessuti minn pajjiżi terzi [3].Artikolu 4Din id-deċiżjoni għandha tibda jkollha effett fil-jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Brussel, nhar il- 21 ta' Frar 2005.Għall-KunsillIl-PresidentJ. Asselborn[1] Id-data minn meta l-applikazzjoni provviżorja tibda tkun effettiva tiġi pubblikata fil-Ġurnal Uffiċjali ta' l-Unjoni Ewropea, serje Ċ.[2] ĠU L 336, 29.12.1999, p. 27.[3] ĠU L 275, 8.11.1993, p. 1. Regolament l-aħħar emendat bir-Regolament (KE) Nru. 1627/2004 (ĠU L 374, 22.12.2004, p. 1).--------------------------------------------------Ftehim f'forma ta' skambju ta' ittriBejn il-Komunità Ewropea u r-Repubblika tal-Belarus li jemenda l-ftehim bejn il-Komunità Ewropea u r-Repubblika tal-Belarus dwar il-kummerċ tal-prodotti tat-tessutiA. Ittra mill-Kunsill ta' l-Unjoni EwropeaSinjur,1. Għandi l-unur li nirreferi għall-Ftehim bejn il-Komunità Ewropea u r-Repubblika tal-Belarus dwar il-kummerċ tal-prodotti tat-tessuti inizjalat fl- 1 ta' April 1993, kif emendat l-aħħar u estiż bil-Ftehim f'forma ta' Skambju ta' Ittri inizjalat fit- 23 ta' Diċembru 2003 (minn hawn 'il quddiem imsemmi bħala l-"Ftehim").2. Minħabba l-iskadenza tal-Ftehim fil- 31 ta' Diċembru 2004 u skond l-Artikolu 19(1) tal-Ftehim, il-Komunità Ewropea u r-Repubblika tal-Belarus jiftiehmu li jestendu ż-żmien tal-Ftehim, għal perjodu ulterjuri ta' sena, suġġett għall-emendi u l-kondizzjonijiet li ġejjin:2.1. It-test ta' l-Artikolu 19, paragrafu 1, it-tieni u t-tielet sentenzi, tal-Ftehim jiġu sostitwiti b'dan li ġej:"Għandu jkun applikabbli sal- 31 ta' Diċembru 2005."2.2. L-Anness II li jistabbilixxi r-restrizzjonijiet kwantitattivi għall-esportazzjonijiet mir-Repubblika tal-Belarus lejn il-Komunità Ewropea jiġi sostitwit bl-Appendiċi 1 ma' din l-ittra.2.3. L-Anness mal-Protokoll Ċ li jistabbilixxi r-restrizzjonijiet kwantitattivi għall-esportazzjonijiet mir-Repubblika tal-Belarus lejn il-Kommunità Ewropea wara l-operazzjonijiet OPT fir-Repubblika tal-Belarus jiġi sostitwit għall-perjodu li jestendi mill- 1 ta' Jannar 2005 sal- 31 ta' Diċembru 2005 bl-Appendiċi 2 ma' din l-ittra.2.4. L-importazzjonijiet lejn il-Belarus tal-prodotti tat-tessuti u tal-ħwejjeġ tal-lbies li joriġinaw mill-Komunità Ewropea għandhom ikunu suġġetti fl-2005 għal dazji doganali li ma jeċċedux dawk previsti għall-2004 fl-Appendiċi 4 tal-Ftehim f'forma ta' Skambju ta' Ittri bejn il-Komunità Ewropea u r-Repubblika tal-Belarus inizjalat fil- 11 ta' Novembru 1999.Fil-każ li ma jiġux applikati dawn ir-rati, il-Komunità jkollha d-dritt li tintroduċi mill-ġdid għall-perjodu li jibqa' tal-validità tal-ftehim fuq bażi pro rata l-livelli għar-restrizzjonijiet kwantitattivi applikabbli għall-2004 kif speċifikat fl-Iskambju ta' l-Ittri inizjalat fit- 23 ta' Diċembru 2003.3. Jekk ir-Repubblika tal-Belarus issir Membru ta' l-Organizzazzjoni Dinjija tal-Kummerċ (WTO) qabel id-data ta' skadenza tal-Ftehim, għandhom jiġu applikati l-Ftehim u r-regoli tad-WTO mid-data ta' l-adeżjoni tar-Repubblika tal-Belarus mal-WTO.4. Nistiednek ġentilment tikkonferma l-aċċettazzjoni tal-Gvern tiegħek ta' dak iddikjarat hawn fuq. Jekk dan ikun il-każ, dan il-Ftehim f'forma ta' Skambju ta' Ittri għandu jidħol fis-seħħ fl-ewwel jum tax-xahar li jiġi wara l-jum li fih l-Partijiet jinnotifikaw lil xulxin li l-proċeduri legali meħtieġa għal dan il-għan tlestew. Sa dan il-waqt, għandu jiġi applikat provviżorjament mill- 1 ta' Jannar 2005 bil-kondizzjoni ta' reċiproċità.Nitolbok taċċetta, Sinjur, l-assigurazzjoni ta' l-ogħla stima tiegħi.Għall-Kunsill ta' l-Unjoni EwropeaAppendiċi 1""ANNESS IIBelarus | Kategorija | Unità | Kwota mill- 1 ta' Jannar 2005 |Grupp IA | 1 | tunnellati metriċi | 1585 |2 | tunnellati metriċi | 5100 |3 | tunnellati metriċi | 233 |Grupp IB | 4 | biċċiet T [1] | 1600 |5 | biċċiet T | 1058 |6 | biċċiet T | 1400 |7 | biċċiet T | 1200 |8 | biċċiet T | 1110 |Grupp IIA | 9 | tunnellati metriċi | 363 |20 | tunnellati metriċi | 318 |22 | tunnellati metriċi | 498 |23 | tunnellati metriċi | 255 |39 | tunnellati metriċi | 230 |Grupp IIB | 12 | parijiet T | 5958 |13 | biċċiet T | 2651 |15 | biċċiet T | 1500 |16 | biċċiet T | 186 |21 | biċċiet T | 889 |24 | biċċiet T | 803 |26/27 | biċċiet T | 1069 |29 | biċċiet T | 450 |73 | biċċiet T | 315 |83 | tunnellati metriċi | 178 |Grupp IIIA | 33 | tunnellati metriċi | 387 |36 | tunnellati metriċi | 1242 |37 | tunnellati metriċi | 463 |50 | tunnellati metriċi | 196 |Grupp IIIB | 67 | tunnellati metriċi | 339 |74 | biċċiet T | 361 |90 | tunnellati metriċi | 199 |Grupp IV | 115 | tunnellati metriċi | 87 |117 | tunnellati metriċi | 1800 |118 | tunnellati metriċi | 448" |"Appendiċi 2""ANNESS MAL-PROTOKOLL ĊKategorija | Unità | Mill- 01.01.2005 |4 | 1000 biċċa | 4733 |5 | 1000 biċċa | 6599 |6 | 1000 biċċa | 8800 |7 | 1000 biċċa | 6605 |8 | 1000 biċċa | 2249 |12 | 1000 biċċa | 4446 |13 | 1000 biċċa | 697 |15 | 1000 biċċa | 3858 |16 | 1000 biċċa | 786 |21 | 1000 biċċa | 2567 |24 | 1000 biċċa | 661 |26/27 | 1000 biċċa | 3215 |29 | 1000 biċċa | 1304 |73 | 1000 biċċa | 4998 |83 | tunnellati metriċi | 664 |74 | 1000 biċċa | 872" |"B. Ittra mill-Gvern tar-Repubblika tal-BelarusSinjur,Għandi l-unur ngħarrfek li rċevejt l-ittra tiegħek tal-….. li taqra kif ġej:"1. Għandi l-unur li nirreferi għall-Ftehim bejn il-Komunità Ewropea u r-Repubblika tal-Belarus dwar il-kummerċ tal-prodotti tat-tessuti inizjalat fl- 1 ta' April 1993, kif emendat l-aħħar u estiż bil-Ftehim f'forma ta' Skambju ta' Ittri inizjalat fit- 23 ta' Diċembru 2003 (minn hawn 'il quddiem imsemmi bħala l-"Ftehim").2. Minħabba l-iskadenza tal-Ftehim fil- 31 ta' Diċembru 2004 u skond l-Artikolu 19(1) tal-Ftehim, il-Komunità Ewropea u r-Repubblika tal-Belarus jiftiehmu li jestendu ż-żmien tal-Ftehim, għal perjodu ulterjuri ta' sena, suġġett għall-emendi u l-kondizzjonijiet li ġejjin:2.1. It-test ta' l-Artikolu 19, paragrafu 1, it-tieni u t-tielet sentenzi, tal-Ftehim jiġu sostitwiti b'dan li ġej:"Għandu jkun applikabbli sal- 31 ta' Diċembru 2005."2.2. L-Anness II li jistabbilixxi r-restrizzjonijiet kwantitattivi għall-esportazzjonijiet mir-Repubblika tal-Belarus lejn il-Komunità Ewropea jiġi sostitwit bl-Appendiċi 1 ma' din l-ittra.2.3. L-Anness mal-Protokoll Ċ li jistabbilixxi r-restrizzjonijiet kwantitattivi għall-esportazzjonijiet mir-Repubblika tal-Belarus lejn il-Kommunità Ewropea wara l-operazzjonijiet OPT fir-Repubblika tal-Belarus jiġi sostitwit għall-perjodu li jestendi mill- 1 ta' Jannar 2005 sal- 31 ta' Diċembru 2005 bl-Appendiċi 2 ma' din l-ittra.2.4. L-importazzjonijiet lejn il-Belarus tal-prodotti tat-tessuti u tal-ħwejjeġ tal-lbies li joriġinaw mill-Komunità Ewropea għandhom ikunu suġġetti fl-2005 għal dazji doganali li ma jeċċedux dawk previsti għall-2004 fl-Appendiċi 4 tal-Ftehim f'forma ta' Skambju ta' Ittri bejn il-Komunità Ewropea u r-Repubblika tal-Belarus inizjalat fil- 11 ta' Novembru 1999.Fil-każ li ma jiġux applikati dawn ir-rati, il-Komunità jkollha d-dritt li tintroduċi mill-ġdid għall-perjodu li jibqa' tal-validità tal-ftehim fuq bażi pro rata l-livelli għar-restrizzjonijiet kwantitattivi applikabbli għall-2004 kif speċifikat fl-Iskambju ta' l-Ittri inizjalat fit- 23 ta' Diċembru 2003.3. Jekk ir-Repubblika tal-Belarus issir Membru ta' l-Organizzazzjoni Dinjija tal-Kummerċ (WTO) qabel id-data ta' skadenza tal-Ftehim, għandhom jiġu applikati l-Ftehim u r-regoli tad-WTO mid-data ta' l-adeżjoni tar-Repubblika tal-Belarus mal-WTO.4. Nistiednek ġentilment tikkonferma l-aċċettazzjoni tal-Gvern tiegħek ta' dak iddikjarat hawn fuq. Jekk dan ikun il-każ, dan il-Ftehim f'forma ta' Skambju ta' Ittri għandu jidħol fis-seħħ fl-ewwel jum tax-xahar li jiġi wara l-jum li fih l-Partijiet jinnotifikaw lil xulxin li l-proċeduri legali meħtieġa għal dan il-għan tlestew. Sa dan il-waqt, għandu jiġi applikat provviżorjament mill- 1 ta' Jannar 2005 bil-kondizzjoni ta' reċiproċità."Għandi l-unur li nikkonferma li l-Gvern tiegħi jaqbel mal-kontenut ta' l-ittra tiegħek.Nitolbok taċċetta, Sinjur, l-assigurazzjoni ta' l-ogħla stima tiegħi.Għall-Gvern tar-Repubblika tal-Belarus[1] biċċiet T: eluf ta' biċċiet--------------------------------------------------


title: Deċiżjoni tal-Kummissjoni tal-5 ta’ Frar 2016 dwar il-ħatra ta’ ċerti membri tal-Kunsill Xjentifiku tal-Kunsill Ewropew tar-Riċerka

text:
               6.2.2016

               MT

               Il-Ġurnal Uffiċjali tal-Unjoni Ewropea

               C 47/4

         DEĊIŻJONI TAL-KUMMISSJONI
   tal-5 ta’ Frar 2016
   dwar il-ħatra ta’ ċerti membri tal-Kunsill Xjentifiku tal-Kunsill Ewropew tar-Riċerka
   (2016/C 47/04)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2013/743/UE tat-3 ta’ Diċembru 2013 li tistabbilixxi l-programm speċifiku li jimplimenta Orizzont 2020 – il-Programm Qafas għar-Riċerka u l-Innovazzjoni (2014-2020) u li tħassar id-Deċiżjonijiet 2006/971/KE, 2006/972/KE, 2006/973/KE, 2006/974/KE u 2006/975/KE (1), u b’mod partikolari l-Artikolu 7(1) tagħha,
   Billi:

               (1)

               Bid-Deċiżjoni C(2013) 8915 (2) (kif modifikata sussegwentement bid-Deċiżjoni C(2015)788 (3)), il-Kummissjoni waqqfet il-Kunsill Ewropew tar-Riċerka (ERC) għall-perjodu mill-1 ta’ Jannar 2014 sal-31 ta’ Diċembru 2020 bħala l-mezz sabiex jiġu implimentati l-azzjonijiet skont il-Parti I “Xjenza Eċċellenti” li huma relatati mal-għan speċifiku “Il-Kunsill Ewropew għar-Riċerka (ERC)”, imsemmi fil-punt (a) tal-Artikolu 3(1) tad-Deċiżjoni 2013/743/UE.

               (2)

               L-ERC huwa magħmul mill-Kunsill Xjentifiku indipendenti previst fl-Artikolu 7 tad-Deċiżjoni 2013/743/UE u mill-istruttura ddedikata ta’ implimentazzjoni prevista fl-Artikolu 8 ta’ dik id-Deċiżjoni.

               (3)

               Skont l-Artikolu 2(1) tad-Deċiżjoni C(2013) 8915, il-Kunsill Xjentifiku huwa magħmul mill-President tal-ERC u minn 21 membru ieħor.

               (4)

               Skont it-tielet sottoparagrafu tal-Artikolu 7(1) tad-Deċiżjoni 2013/743/UE, il-membri tal-Kunsill Xjentifiku jinħatru għal mandat ta’ mhux iżjed minn erba’ snin, li jista’ jiġġedded darba. Dawn għandhom jinħatru b’mod li jiżgura l-kontinwità tal-ħidma tal-Kunsill Xjentifiku.

               (5)

               Il-mandat ta’ ċerti membri tal-Kunsill Xjentifiku se jintemm fil-31 ta’ Diċembru 2015 u hemm bżonn li s-sħubija tal-Kunsill Xjentifiku tiġġedded.

               (6)

               Skont it-tieni sottoparagrafu tal-Artikolu 7(1) tad-Deċiżjoni 2013/743/UE, il-membri tal-Kunsill Xjentifiku jinħatru mill-Kummissjoni wara li jiġu identifikati skont proċedura indipendenti u trasparenti maqbula mal-Kunsill Xjentifiku, proċedura li tkun tinkludi konsultazzjoni mal-komunità xjentifika u rapport għall-Parlament Ewropew u għall-Kunsill. Għal dan l-għan, twaqqaf kumitat permanenti biex jidentifika l-membri futuri tal-Kunsill Xjentifiku. Il-Kumitat ta’ Identifikazzjoni għamel rakkomandazzjonijiet lill-Kummissjoni għas-sostituzzjoni ta’ membri tal-Kunsill Xjentifiku u dawn ġew aċċettati.

         IDDEĊIDIET KIF ĠEJ:
   Artikolu 1
   Il-Professur Sir Christopher CLARK jinħatar bħala membru tal-Kunsill Xjentifiku tal-ERC għall-ewwel mandat li jintemm fil-31 ta’ Diċembru 2019.
   Il-Professur Barbara ROMANOWICZ tinħatar bħala membru tal-Kunsill Xjentifiku tal-ERC għall-ewwel mandat li jintemm fil-31 ta’ Diċembru 2019.
   Artikolu 2
   Il-membri tal-Kunsill Xjentifiku tal-ERC huma mniżżla fl-Anness ta’ din id-Deċiżjoni.
   Artikolu 3
   Din id-Deċiżjoni tidħol fis-seħħ fl-1 ta’ Jannar 2016.

      Magħmul fi Brussell, il-5 ta’ Frar 2016.

            Għall-Kummissjoni

         Carlos MOEDAS

            Membru tal-Kummissjoni

      (1)  ĠU L 347, 20.12.2013, p. 965.

      (2)  Id-Deċiżjoni tal-Kummissjoni C(2013) 8915 tat-12 ta’ Diċembru 2013 li tistabbilixxi l-Kunsill Ewropew għar-Riċerka (ĠU C 373, 20.12.2013, p. 23).

      (3)  Id-Deċiżjoni tal-Kummissjoni C(2015) 788 tas-17 ta’ Frar 2015 li temenda d-Deċiżjoni C(2013) 8915 li tistabbilixxi l-Kunsill Ewropew għar-Riċerka (ĠU C 58, 18.2.2015, p. 3).

      ANNESS
      Membri tal-Kunsill Xjentifiku tal-ERC

                  Isem u Istitut

                  Tmiem il-mandat

                  Klaus BOCK, il-Fondazzjoni Nazzjonali Daniża tar-Riċerka

                  Il-31 ta’ Diċembru 2016

                  Margaret BUCKINGHAM, l-Istitut Pasteur, Pariġi

                  It-30 ta’ Ġunju 2019

                  Christopher CLARK, l-Università ta’ Cambridge

                  Il-31 ta’ Diċembru 2019

                  Athene DONALD, l-Università ta’ Cambridge

                  Il-31 ta’ Diċembru 2016

                  Barbara ENSOLI, l-Istituto Superiore di Sanità, Ruma

                  Il-31 ta’ Diċembru 2016

                  Nuria Sebastian GALLES, l-Università ta’ Pompeu Fabra, Barċellona

                  Il-31 ta’ Diċembru 2016

                  Michael KRAMER, l-Istitut Max Planck tar-Radjoastronomija, Bonn

                  It-30 ta’ Ġunju 2019

                  Tomas JUNGWIRTH, l-Akkademja tax-Xjenzi tar-Repubblika Ċeka

                  Il-31 ta’ Diċembru 2018

                  Matthias KLEINER, l-Università Teknika ta’ Dortmund

                  Il-31 ta’ Diċembru 2016

                  Eva KONDOROSI, l-Akkademja Ungeriża tax-Xjenzi

                  Il-31 ta’ Diċembru 2016

                  Barbara ROMANOWICZ, il-Berkeley Seismological Laboratory

                  Il-31 ta’ Diċembru 2019

                  Mart SAARMA, l-Università ta’ Helsinki

                  Il-31 ta’ Diċembru 2016

                  Nils Christian STENSETH, l-Università ta’ Oslo

                  Il-31 ta’ Diċembru 2017

                  Martin STOKHOF, l-Università ta’ Amsterdam

                  Il-31 ta’ Diċembru 2017

                  Janet THORNTON, il-Laboratorju Ewropew tal-Bijoloġija Molekolari tal-Istitut Ewropew tal-Bijoinformatika (EMBL-EBI)

                  Il-31 ta’ Diċembru 2018

                  Isabelle VERNOS, l-Institució Catalana de Recerca i Estudis Avançats, Barċellona

                  It-30 ta’ Ġunju 2019

                  Reinhilde VEUGELERS, l-Università Kattolika ta’ Leuven

                  Il-31 ta’ Diċembru 2016

                  Michel WIEVIORKA, iċ-Ċentru għall-Analiżi u għall-Intervent Soċjoloġiċi, Pariġi

                  Il-31 ta’ Diċembru 2017

                  Fabio ZWIRNER, l-Università ta’ Padova

                  Il-31 ta’ Diċembru 2018


title: 2011/449/UE: Deċiżjoni tal-Kunsill tat- 28 ta’ Ġunju 2011 dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt ta’ Ġestjoni għall-kwistjonijiet Sanitarji u Fitosanitarji, imwaqqaf bil-Ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra, fir-rigward tal-emenda fl-Appendiċi V.A. tal-Anness IV ta’ dak il-Ftehim  Test b’relevanza għaż-ŻEE

text:
               23.7.2011

               MT

               Il-Ġurnal Uffiċjali tal-Unjoni Ewropea

               L 193/5

         DEĊIŻJONI TAL-KUNSILL
   tat-28 ta’ Ġunju 2011
   dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt ta’ Ġestjoni għall-kwistjonijiet Sanitarji u Fitosanitarji, imwaqqaf bil-Ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra, fir-rigward tal-emenda fl-Appendiċi V.A. tal-Anness IV ta’ dak il-Ftehim
   (Test b’relevanza għaż-ŻEE)
   (2011/449/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikolu 168(4)(b) flimkien mal-Artikolu 218(9) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Bid-Deċiżjoni 2005/269/KE (1), il-Kunsill approva f’isem il-Komunità l-iffirmar tal-Ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra (minn hawn ’il quddiem il-“Ftehim ta’ Assoċjazzjoni”).

               (2)

               L-Anness IV tal-Ftehim ta’ Assoċjazzjoni fih Ftehim dwar miżuri Sanitarji u Fitosanitarji (SPS) applikabbli għall-kummerċ ta’ annimali u prodotti tal-annimali, pjanti, prodotti tal-pjanti u prodotti oħra u t-trattament xieraq tal-annimali (minn hawn ’il quddiem “il-Ftehim SPS UE-Ċilì”).

               (3)

               Skont il-punt (c) tal-Artikolu 16(2) tal-Ftehim SPS UE-Ċilì, il-Kumitat Konġunt ta’ Ġestjoni għall-kwistjonijiet Sanitarji u Fitosanitarji” (minn hawn ’il quddiem “il-Kumitat Konġunt ta’ Ġestjoni”), stabbilit bl-Artikolu 89(3) tal-Ftehim ta’ Assoċjazzjoni, għandu s-setgħa li jemenda, permezz ta’ deċiżjoni, l-Appendiċijiet I sa XII tal-Ftehim SPS UE-Ċilì.

               (4)

               L-Appendiċi V.A. tal-Ftehim SPS UE-Ċilì għandu jkollu setturi ta’ prijorità jew subsetturi f’ordni ta’ prijorità li għalihom tista’ tiġi rikonoxxuta l-ekwivalenza.

               (5)

               Ir-Repubblika taċ-Ċilì tixtieq tapplika trattament ta’ proċessar lill-molluski bivalvi li mhuwiex previst mil-leġiżlazzjoni rilevanti tal-Unjoni.

               (6)

               Sabiex jiġi evalwat jekk it-trattament propost ta’ proċessar jistax jilħaq l-istess livell ta’ protezzjoni tal-konsumatur bħal dak tat-trattament previst mil-leġiżlazzjoni tal-Unjoni, huwa meħtieġ li tiġi valutata l-ekwivalenza taż-żewġ trattamenti.

               (7)

               It-tieni subparagrafu tal-Artikolu 7(4) tal-Ftehim SPS UE-Ċilì jirrikjedi li l-Appendiċi V.A. tal-Ftehim SPS UE-Ċilì jiġi emendat sabiex jidentifika setturi jew subsetturi ta’ prijorità qabel ma jkunu jistgħu jinbdew konsultazzjonijiet għall-valutazzjoni tal-ekwivalenza. Is-settur “prodotti tal-ħut” u s-subsettur tiegħu, “molluski bivalvi”, għandhom għalhekk jiġu introdotti fil-lista tal-prijoritajiet f’dik l-Appendiċi.

               (8)

               L-Unjoni għandha għalhekk tieħu l-pożizzjoni disposta fl-abbozz ta’ Deċiżjoni mehmuż tal-Kumitat Konġunt ta’ Ġestjoni, fir-rigward tal-emenda fl-Appendiċi V.A. tal-Anness IV tal-Ftehim ta’ Assoċjazzjoni,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed mill-Unjoni Ewropea fi ħdan il-Kumitat Konġunt ta’ Ġestjoni għall-kwistjonijiet Sanitarji u Fitosanitarji (minn hawn ’il quddiem “il-Kumitat Konġunt ta’ Ġestjoni”), stabbilit taħt il-Ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra fir-rigward tal-emenda fl-Appendiċi V.A. tal-Ftehim SPS UE-Ċilì għandha tkun ibbażata fuq l-abbozz ta’ Deċiżjoni tal-Kumitat Konġunt ta’ Ġestjoni mehmuż ma’ din id-Deċiżjoni.
   Artikolu 2
   Id-Deċiżjoni tal-Kumitat Konġunt ta’ Ġestjoni dwar l-emenda fl-Appendiċi V.A. tal-Ftehim SPS UE-Ċilì għandha tiġi ppubblikata f’Il-Ġurnal Uffiċjali tal-Unjoni Ewropea hekk kif tiġi adottata.
   Artikolu 3
   Din id-Deċiżjoni għandha tidħol fis-seħħ fil-jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, it-28 ta’ Ġunju 2011.

            Għall-Kunsill

            Il-President

         FAZEKAS S.

      (1)  Id-Deċiżjoni tal-Kunsill 2005/269/KE tat-28 ta’ Frar 2005 dwar il-konklużjoni tal-Ftehim li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra (ĠU L 84, 2.4.2005, p. 19).

      ABBOZZ
      DEĊIŻJONI Nru …/2011 TAL-KUMITAT KONĠUNT TA’ ĠESTJONI GĦALL-KWISTJONIJIET SANITARJI U FITOSANITARJI STABBILIT TAĦT IL-FTEHIM BEJN IL-KOMUNITÀ EWROPEA U R-REPUBBLIKA TAĊ-ĊILÌ DWAR MIŻURI SANITARJI U FITOSANITARJI APPLIKABBLI GĦALL-KUMMERĊ TA’ ANNIMALI U PRODOTTI TAL-ANNIMALI, PJANTI U PRODOTTI TAL-PJANTI U PRODOTTI OĦRA U T-TRATTAMENT XIERAQ TAL-ANNIMALI
      tal-…
      li temenda l-Appendiċi V.A. tal-Anness IV tal-Ftehim
      IL-KUMITAT KONĠUNT TA’ ĠESTJONI,
      Wara li kkunsidra l-Ftehim bejn il-Komunità Ewropea flimkien mal-Istati Membri tagħha u r-Repubblika taċ-Ċilì dwar miżuri Sanitarji u Fitosanitarji (SPS) applikabbli għall-kummerċ ta’ annimali u prodotti tal-annimali, pjanti, prodotti tal-pjanti u prodotti oħra u t-trattament xieraq tal-annimali (minn hawn ’il quddiem “il-Ftehim SPS UE-Ċilì”), u b’mod partikolari t-tieni subparagrafu tal-Artikolu 7(4) tiegħu,
      Billi:

                  (1)

                  L-Artikolu 7(1) tal-Ftehim SPS UE-Ċilì jipprovdi li l-ekwivalenza tista’ tiġi rikonoxxuta fir-rigward ta’ miżura individwali u/jew gruppi ta’ miżuri u/jew sistemi applikabbli għal settur jew subsettur.

                  (2)

                  L-Artikolu 7(4) tal-Ftehim SPS UE-Ċilì jistabbilixxi li s-setturi jew subsetturi li għalihom jista’ jinbeda l-proċess għar-rikonoxximent tal-ekwivalenza għandhom jiġu stabbiliti f’ordni ta’ prijorità fl-Appendiċi V.A.

                  (3)

                  Ir-Repubblika taċ-Ċilì esprimiet l-interess li tinkludi l-molluski bivalvi bħala subsettur tal-prodotti tas-sajd fl-Appendiċi V.A. bħala settur ta’ prijorità sabiex tinbeda l-valutazzjoni tal-ekwivalenza tal-miżuri applikati lilhom.

                  (4)

                  Il-Partijiet qablu, fil-ħames laqgħa tal-Kumitat Konġunt ta’ Ġestjoni, li tinbeda l-proċedura għall-emendament kif meħtieġ tal-Appendiċi V.A. tal-Ftehim SPS UE-Ċilì.

            ADOTTA DIN ID-DEĊIŻJONI:
      Artikolu 1
      L-Appendiċi V.A. tal-Ftehim SPS UE-Ċilì huwa mibdul bit-test li jinsab fl-Anness ta’ din id-Deċiżjoni.
      Artikolu 2
      Din id-Deċiżjoni, imfassla duplikatament, għandha tiġi ffirmata mill-Kopresidenti tal-Kumitat Konġunt ta’ Ġestjoni jew minn persuni oħra mogħtija s-setgħa li jaġixxu f’isem il-Partijiet. Hija għandha tiġi adottata permezz ta’ skambju ta’ noti miktuba bejn iż-żewġ Segretarji li jaġixxu bi ftehim mal-Partijiet li jiċċertifikaw it-tlestija tal-proċeduri interni legali meħtieġa.
      Artikolu 3
      Din id-Deċiżjoni għandha tidħol fis-seħħ fid-data tal-ħruġ tal-aħħar nota miktuba skambjata.

         Iffirmata f’Santiago, [id-data]
         Iffirmata fi Brussell, [id-data]

               Għall-Kumitat Konġunt ta’ Ġestjoni

               Kap tad-Delegazzjoni tar-Repubblika taċ-Ċilì

               Kap tad-Delegazzjoni tal-Unjoni Ewropea

         ANNESS

            Appendiċi V

               SETTURI JEW SUBSETTURI TA’ PRIJORITÀ LI GĦALIHOM TISTA’ TIĠI RIKONOXXUTA L-EKWIVALENZA U KUNDIZZJONIJIET U DISPOŻIZZJONIJIET GĦALL-APPROVAZZJONI PROVVIŻORJA TAL-ISTABBILIMENTI

            A.   Setturi jew subsetturi ta’ prijorità li għalihom tista’ tiġi rikonoxxuta l-ekwivalenza

                        (1)

                        Settur: Prodotti tas-sajd
                        Subsettur: Molluski bivalvi


title: 2005/380/KE: Deċiżjoni tal-Kummissjoni tat- 28 ta’ April 2005 li tistabbilixxi grupp ta’ esperti mhux governattivi dwar it-tmexxija tal-kumpaniji u l-liġi dwar il-kumpaniji

text:
               12.12.2006

               MT

               Il-Ġurnal Uffiċjali ta’ l-Unjoni Ewropea

               10

         DEĊIŻJONI TAL-KUMMISSJONI
   tat-28 ta’ April 2005
   li tistabbilixxi grupp ta’ esperti mhux governattivi dwar it-tmexxija tal-kumpaniji u l-liġi dwar il-kumpaniji
   (2005/380/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Il-Pjan ta’ l-Azzjoni tal-Kummissjoni dwar il-Modernizzazzjoni tal-Liġi dwar il-Kumpaniji u t-Titjieb tat-Tmexxija tal-Kumpaniji fl-Unjoni Ewropea (1) adottat f’Mejju 2003, identifika serje ta’ azzjonijiet meħtieġa biex jiġi modernizzat, kompletat u ssimplifikat il-kwadru regolatorju għal-liġi dwar il-kumpaniji u t-tmexxija tal-kumpaniji,

               (2)

               Dak il-Pjan ta’ Azzjoni jirrikonoxxi l-importanza ta’ konsultazzjoni esperta u pubblika bħala parti integrali ta’ l-iżvilupp tal-liġijiet tal-kumpaniji u t-tmexxija tal-kumpaniji fil-livell tal-Komunità,

               (3)

               Il-grupp ta’ l-esperti mhux governattivi fuq it-tmexxija tal-kumpaniji għandu għalhekk ikun stabbilit biex iservi bħala korp ta’ riflessjoni, dibattitu u konsultazzjoni lill-Kummissjoni fil-qasam tat-tmexxija tal-kumpaniji, b’mod partikolari in konnessjoni mal-miżuri maħsuba fil-Pjan ta’ l-Azzjoni; huwa għalhekk xieraq li jiġi pprovdut għall-preżenza f’dan il-grupp ta’ persuni ikkwalifikati sew, attivi fin-negozju u l-komunitajiet akkademiċi jew fis-soċjetà ċivili, li kapaċi jġibu l-għerf speċifiku tagħhom tat-tmexxija tal-kumpaniji u l-liġi tal-kumpaniji fil-livell tal-Komunità,

               (4)

               Il-grupp ta’ esperti mhux governattivi dwar it-tmexxija tal-kumpaniji u l-liġi tal-kumpaniji għandu jfassal ir-regoli tal-proċedura tiegħu u jirrispetta b’mod sħiħ ir-rwol u l-prerogattivi ta’ l-istituzzjonijiet,

         IDDEĊIDIET KIF ĠEJ:
   Artikolu 1
   Il-grupp ta’ esperti mhux governattivi dwar it-tmexxija tal-kumpaniji u l-liġi tal-kumpaniji fil-komunità (minnhawn ‘il quddiem imsejjaħ il-“Grupp”) hu stabbilit.
   Artikolu 2
   Ir-rwol ta’ dan il-Grupp għandu jkun li jipprovdi konsultazzjoni teknika lill-Kummissjoni dwar l-inizjattivi tal-Kummissjoni fil-qasam tat-tmexxija tal-kumpaniji u l-liġi tal-kumpaniji fuq talba tal-Kummissjoni. Il-President tal-Grupp jista’ jissuġġerixxi li l-Kummissjoni tikkonsulta l-Grupp fuq kwalunkwe suġġett relatat.
   Artikolu 3
   Il-Grupp għandu jikkonsisti f’massimu ta’ 20 membru, mill-komunitajiet tan-negozju u ta’ l-akkademika jew is-soċjetà ċivili, li l-esperjenza u l-kompetenza tagħhom fir-rigward tat-tmexxija tal-kumpaniji u kwistjonjiet ta’ liġi tal-kumpaniji huma rikonoxxuti sew fil-livell tal-Komunità. Il-membri tal-Grupp għandhom jinħatru mill-Kummissjoni. Il-ħatra għandha tkun fil-kapaċità personali tagħhom. Membri tal-Grupp għandhom jipprovdu konsulenza lill-Kummissjoni indipendentament minn kwalunkwe struzzjoni li ġejja minn barra.
   Il-lista tal-membri hi riprodotta fl-anness.
   Artikolu 4
   Il-mandat tal-membri tal-Grupp għandu jkun ta' tliet snin. Dan ikun jista’ jiġġedded. Wara l-iskadenza ta’ perjodu ta’ tliet snin, il-membri tal-Grupp għandhom jibqgħu fil-ħatra sakemm jiġu mibdula jew il-kariga tagħhom tiġi mġedda. Fl-eventwalità ta’ riżenja jew mewt tal-membri tal-Grupp matul il-perijodu tal-ħatra il-Kummissjoni għandha taħtar membru ġdid tal-Grupp b’mod konformi ma’ Artikolu 3.
   Artikolu 5
   Il-lista tal-membri għandha tkun ippubblikata mill-Kummisjoni fil-Ġurnal Uffiċjali ta’ l-Unjoni Ewropea.
   Artikolu 6
   Il-Grupp għandu jkun ippresedut minn rappreżentant tal-Kummissjoni.
   Il-Grupp, fi ftehim mal-Kummissjoni, jista’ jistabbilixxi gruppi ta’ ħidma biex jistudjaw suġġetti speċifiċi fuq il-bażi tal-mandat. Il-gruppi ta' ħidma għandhom ikunu xolti jekk il-mandati tagħhom jitwettqu.
   Il-Kummissjoni tista’ tistieden esperti u osservaturi b’għerf speċifiku biex jipparteċipaw fix-xogħol tal-Grupp u/jew tal-gruppi ta’ ħidma.
   Artikolu 7
   Il-Grupp u l-gruppi ta’ ħidma għandhom normalment jiltaqgħu fil-kwartieri tal-Kummissjoni, fil-forma u skond l-iskeda determinata mill-Kummissjoni.
   Il-Grupp għandu jadotta r-regoli tal-proċedura fuq il-bażi ta’ abbozz ippreżentat mill-Kummissjoni.
   Is-Segretarjat tal-Grupp għandu jkun ipprovdut mill-Kummissjoni. Membri ta’ l-istaff interessati mill-Kummissjoni jistgħu jkunu preżenti għal-laqgħat tal-Grupp u l-gruppi ta' ħidma u jistgħu jieħdu parti fid-dibattiti.
   Il-Kummissjoni tista’ tippubblika fuq l-Internet, fil-lingwa oriġinali tad-dokument konċernat, kwalunkwe konklużjoni, taqsira, konklużjoni mhux kompleta u karta ta’ ħidma li għandha x’taqsam mal-Gruppp jew il-gruppi ta’ ħidma tiegħu.
   Artikolu 8
   Spejjeż ta’ vjaġġar u manteniment li jsiru mill-membri, osservaturi u esperti, flimkien ma’ l-attivitajiet tal-Grupp, għandhom ikunu mħallsa lura mill-Kummissjoni b’mod konformi mad-dispożizzjonijiet fis-seħħ fil-Kummissjoni. Il-funzjonijiet tagħhom m’għandhomx ikunu mħallsa.
   Artikolu 9
   Din id-deċiżjoni għandha tapplika sas-27 ta’ April 2008.

      Magħmul fi Brussell, nhar it-28 ta’ April 2005.

            Għall-Kummissjoni

         Charlie McCREEVY

            Membru tal-Kummissjoni

      (1)  COM(2003) 284 finali.

      ANNESS
      LISTA TAL-MEMBRI

                  Gintautas BARTKUS

                  Theodor BAUMS

                  Francesco CHIAPPETTA

                  Thomas COURTNEY

                  Jean-Pierre HELLEBUYCK

                  Erich KANDLER

                  Mrs Vanessa KNAPP

                  Vratislav KULHÁNEK

                  Jukka MÄHÖNEN

                  Stilpon NESTOR

                  Jesper Bo NIELSEN

                  Jósef OKOLSKI

                  Leonardo PEKLAR

                  Colin PERRY

                  Enrique PIÑEL LÓPEZ

                  Geert RAAIJMAKERS

                  Mrs Joëlle SIMON

                  Mario STELLA-RICHTER

                  Mrs Daniela WEBER-REY

                  Patrick ZURSTRASSEN


title: Deċiżjoni (UE) 2015/1633 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Aġenzija għall-Koperazzjoni tar-Regolaturi tal-Enerġija għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/155

      DEĊIŻJONI (UE) 2015/1633 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tal-Aġenzija għall-Koperazzjoni tar-Regolaturi tal-Enerġija għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija għall-Koperazzjoni tar-Regolaturi tal-Enerġija għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija għall-Koperazzjoni tar-Regolaturi tal-Enerġija għas-sena finanzjarja 2013, flimkien mat-tweġibiet tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Aġenzija għall-implimentazzjoni tal-baġit għas-sena finanzjarja 2013 (05304/2015 — C8–0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 713/2009 tal-Parlament Ewropew u tal-Kunsill tat-13 ta' Lulju 2009 li jistabbilixxi Aġenzija għall-Koperazzjoni tar-Regolaturi tal-Enerġija (5), u b'mod partikolari l-Artikolu 24 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A8-0117/2015),

         1.

            Jagħti l-kwittanza lid-Direttur tal-Aġenzija għall-Koperazzjoni tar-Regolaturi tal-Enerġija għall-implimentazzjoni tal-baġit tal-Aġenzija għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur tal-Aġenzija għall-Koperazzjoni tar-Regolaturi tal-Enerġija, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 18.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 211, 14.8.2009, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Deċiżjoni tal-Kunsill tas- 17 ta’ Mejju 2011 li taħtar ħmistax-il membru tal-Bord ta' Tmexxija tal-Aġenzija Ewropea għas-Sustanzi Kimiċi

text:
               21.5.2011

               MT

               Il-Ġurnal Uffiċjali tal-Unjoni Ewropea

               C 151/1

         DEĊIŻJONI TAL-KUNSILL
   tas-17 ta’ Mejju 2011
   li taħtar ħmistax-il membru tal-Bord ta' Tmexxija tal-Aġenzija Ewropea għas-Sustanzi Kimiċi
   2011/C 151/01
   IL-KUNSILL TAL-UNJONI EWROPEA,
   Wara li kkunsidra it-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH) u li jistabbilixxi Aġenzija Ewropea għas-Sustanzi Kimiċi (1), u b'mod partikolari l-Artikolu 79 tiegħu,
   Billi:

               (1)

               L-Artikolu 79 tar-Regolament (KE) Nru 1907/2006 jipprevedi li l-Kunsill għandu jaħtar bħala membri tal-Bord ta' Tmexxija tal-Aġenzija Ewropea għas-Sustanzi Kimiċi (“il-Bord ta’ Tmexxija”) rappreżentant wieħed minn kull Stat Membru.

               (2)

               Il-membri tal-Bord ta' Tmexxija għandhom jinħatru abbażi tal-esperjenza u l-kompetenza rilevanti tagħhom fil-qasam tas-sigurtà kimika jew ir-regolamentazzjoni ta' sustanzi kimiċi filwaqt li jkun żgurat ukoll li l-kompetenza rilevanti tkun disponibbli fost il-membri tal-bord fl-oqsma ta' affarijiet ġenerali, finanzjarji u dawk legali.

               (3)

               It-tul ta' żmien tal-mandat għandu jkun ta' erba' snin. Għandu jkun possibbli li l-mandat jiġġedded darba.

               (4)

               B’Deċiżjoni tas-7 ta' Ġunju 2007 (2) il-Kunsill ħatar 27 membru tal-Bord ta' Tmexxija.

               (5)

               Minn dakinhar ta’ dik id-Deċiżjoni, il-membru Belġjan (3), Bulgaru (4), Daniż (5), Latvjan (6), Portugiż, (7) Rumen (8) u Ingliż (9) tal-Bord ta' Tmexxija ġew sostitwiti.

               (6)

               Il-membri tal-Bord ta' Tmexxija maħturin mill-Belġju, il-Bulgarija, id-Danimarka, il-Ġermanja, l-Estonja, il-Greċja, Ċipru, il-Latvja, il-Litwanja, Malta, il-Polonja, ir-Rumanija, is-Slovakkja u r-Renju Unit inħatru kollha għal perijodu li jispiċċa fil-31 ta' Mejju 2011. Għalhekk, Membri tal-Bord ta' Tmexxija minn dawn l-Istati Membri għandhom jiġu nominati u maħturin għal perijodu li jibda fl-1 ta' Ġunju u jibqa' għaddej sal-31 ta' Mejju 2015.

               (7)

               Il-Kunsill irċieva n-nominazzjonjonijiet mill-Istati Membri kkonċernati kollha,

         ADOTTA DIN ID-DEĊIŻJONI:
   Artikolu 1
   Il-persuni segwenti, għandhom jinħatru membri tal-Bord ta' Tmexxija tal-Aġenzija Ewropea għas-Sustanzi Kimiċi (“il-Bord ta’ Tmexxija”) għat-tieni mandat li jtul mill-1 ta' Ġunju 2011 sal-31 ta' Mejju 2015 (isem, nazzjonalità, data tat-twelid):

               —

               Is-Sur Helmut DE VOS, Belġjan, 25 ta' Frar 1978

               —

               Mr Boyko Marinov MALINOV, Bulgaru, 30 ta’ Awwissu 1964

               —

               Is-Sur Eskil Toft THUESEN, Daniż, 4 ta' Settembru 1965

               —

               Is-Sur Alexander NIES, Ġermaniż, 27 ta' Jannar 1956

               —

               Is-Sur Leandros NICOLAIDES, Ċiprijott, 11 ta' Frar 1950

               —

               Mr Armands PLÄTE, Latvjan, 27 ta' Frar 1962

               —

               Mr Francis E. FARRUGIA, Malti, 18 ta’ Diċembru 1945

               —

               Is-Sur Mário GRÁCIO, Portugiż, 5 ta' Mejju 1971

               —

               Is-Sinjura Edita NOVÁKOVÁ, Slovakka, 8 ta' Lulju 1956

               —

               Is-Sur Anwyn DAVIES, Britanniku, 17 ta' Jannar 1957,

         Artikolu 2
   Il-persuni segwenti għandhom jinħatru membri tal-Bord ta' Tmexxija għall-ewwel mandat li jtul mill-1 ta' Ġunju 2011 sal-31 ta' Mejju 2015 (isem, nazzjonalità, data tat-twelid):

               —

               Is-Sinjura Aive TELLING, Estonjana, 8 ta' Mejju 1974

               —

               Is-Sinjura Kassandra DIMITRIOU, Griega, 30 ta' Ġunju 1957

               —

               Is-Sinjura Marija TERIOSINA, Litwana, 4 ta' Novembru 1952

               —

               Is-Sinjura Edyta MIEGOC, Pollakka, 20 ta’ Jannar 1976

               —

               Is-Sur Ionuț GEORGESCU, Rumen, 3 ta' Lulju 1976

         Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-17 ta’ Mejju 2011.

            Għall-Kunsill

            Il-President

         FAZEKAS S.

      (1)  ĠU L 396, 30.12.2006, p. 1.

      (2)  ĠU C 134, 16.6.2007, p. 6.

      (3)  ĠU C 16, 22.1.2010, p. 5.

      (4)  ĠU C 125, 13.5.2010, p. 6.

      (5)  ĠU C 282, 19.10.2010, p. 4.

      (6)  ĠU C 320, 16.12.2008, p. 4.

      (7)  Ara n-nota f’qiegħ il-paġna nru 5.

      (8)  ĠU C 73, 19.3.2008, p. 23.

      (9)  Ara n–nota f’qiegħ il-paġna nru 3.